cyanic-selkie/wikianc huggingface dataset:
মরিস লেল্যান্ড
টেস্ট অভিষেক ও অস্ট্রেলিয়া গমন
এমসিসি দল ব্যাটিংসমৃদ্ধ দল নিয়ে অস্ট্রেলিয়া গমন করে। লেল্যান্ডকে প্রধান ব্যাটসম্যানদের বিকল্প হিসেবে দলে রাখা হয়েছিল। সিরিজের অধিকাংশ সময়ই ইংরেজদের ব্যাটিংয়ের অবস্থান স্থির ছিল। ফলে খুব কমই বিকল্প খেলোয়াড়দেরকে খেলানো হয়েছিল। এছাড়াও, ফিল মিডকে প্রথম টেস্টে খেলানোর ফলে তাদের বোলিং বিভাগ আরও শক্তিশালী হয়ে উঠে। এ সফরের অন্যান্য প্রথম-শ্রেণীর খেলায় লেল্যান্ড অংশগ্রহণ করেছিলেন। সাউথ অস্ট্রেলিয়া ও কুইন্সল্যান্ডের বিপক্ষে সেঞ্চুরি করেন তিনি। সিরিজে ৪-০ ব্যবধানে এগিয়ে থাকা অবস্থায় পার্সি চ্যাপম্যান চূড়ান্ত টেস্ট থেকে সড়ে দাঁড়ান। তিনি কেন এমনটি করলেন তা স্পষ্ট নয়। একটি বিষয়ই উঁকি দেয় যে, তিনি দলের অন্যান্য সদস্যকে টেস্টে অংশগ্রহণের সুযোগ দিতে চেয়েছিলনে। হয়তো তিনি তার ব্যাটিংয়ের মন্দার কারণে দলে স্থান নিশ্চিত করতে পারছিলেন না। লেল্যান্ড তার স্থান দখল করেন। ঐ টেস্টে ইংল্যান্ড দল পরাজিত হলেও মরিস লেল্যান্ড ব্যক্তিগতভাবে সফল ছিলেন। প্রথম ইনিংসে ১৩৭ রানের অভিষেক সেঞ্চুরি করেন ও দ্বিতীয়টিতে অপরাজিত ৫৩ রান তুলেন। তার খেলা সম্পর্কে উইজডেনে উল্লেখ করা হয় যে, তিনি দুইটি প্রকৃত ও দর্শনীয় খেলা প্রদর্শন করে নিজেকে পরিচিতি করে তুলেছেন। শক্তিশালী, কভার পয়েন্ট অঞ্চল দিয়ে সময় উপযোগী ড্রাইভিংগুলো যারা দেখেছিলেন তাদের কাছে স্মরণীয় হয়ে থাকবে। সামগ্রীকভাবে ঐ সফরে প্রথম-শ্রেণীর খেলায় অংশ নিয়ে ৪৩.৮৫ গড়ে ৬১৪ রান তুলেছিলেন। তবে, শক্ত পিচে তার বোলিং বেশ অকার্যকর ছিল। শেষ টেস্টে তার এ সফলতার প্রেক্ষিতে লেল্যান্ডকে অন্যতম শীর্ষস্থানীয় ইংরেজ ব্যাটসম্যান হিসেবে আশাবাদ ব্যক্ত করা হয়েছিল। ১৯২৯ মৌসুম শুরুর পূর্বে ১৯২৮ মৌসুমে সুন্দর ক্রীড়াশৈলী প্রদর্শনের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটারের সম্মাননায় তাকে ভূষিত করা হয়।
টেস্টে নিয়মিত উপস্থিতি
১৯২৯ মৌসুমে ৪২.৯১ গড়ে ১,৯৩১ রান তুলেন। এছাড়াও, ঐ মৌসুমে ৩০.২৬ গড়ে ৫০টি প্রথম-শ্রেণীর উইকেট পেয়েছিলেন মরিস লেল্যান্ড। অক্সফোর্ড বিশ্ববিদ্যালয়ের বিপক্ষে আট উইকেট ও গ্ল্যামারগনের বিপক্ষে প্রথমবারের মতো খেলোয়াড়ী জীবনের ইনিংসে পাঁচ উইকেটের সন্ধান পান তিনি। ল্যাঙ্কাশায়ারের বিপক্ষে আঘাতের কারণে উইলফ্রেড রোডসের অনুপস্থিতিতে প্রধান স্পিনার হিসেবে দায়িত্ব পান ও ৫২ রান খরচায় ৭ উইকেট পান। এ খেলা দেখার পর বিখ্যাত ক্রিকেট লেখক নেভিল কারদাস লেল্যান্ড সম্পর্কে মন্তব্য করেন যে, তিনি বেশ ভালো বোলিং করেছেন ও স্পিন বোলিং উপযোগী ভেজা পিচে সুযোগকে কাজে লাগিয়েছেন। তবে, বামহাতি স্পিনারদের প্রয়োজনীয় নিখুঁততা ও ফ্লাইটের অভাব তার মাঝে বিরাজ করছিল। ফলে উইলফ্রেড রোডসের চাহিদা ঠিকই রয়ে গেছে। অন্য খেলায় কারদাস লক্ষ্য করেন যে, লেল্যান্ড বামহাতে গুগলি বোলিং প্রদর্শনের চেষ্টা চালাচ্ছেন। প্রস্তুতিমূলক খেলায় সফলতা লাভের পর মরিস লেল্যান্ড টেস্ট দলে তার খেলা নিশ্চিত করেন। ১৯২৯ সালের গ্রীষ্মে সফরকারী দক্ষিণ আফ্রিকার বিপক্ষে পাঁচ খেলা নিয়ে গঠিত সিরিজের প্রত্যেকটিতেই অংশগ্রহণ করে ৪২.০০ গড়ে ২৯৪ রান তুলেন। তন্মধ্যে, লর্ডসে অনুষ্ঠিত সিরিজের দ্বিতীয় টেস্টে ৭৩ ও ১০২ রানের ইনিংস খেলেছিলেন।
১৯৩০ সালের অ্যাশেজ সিরিজ খেলতে অস্ট্রেলিয়ায় গমন করলেও প্রথম দুই খেলায় তাকে খেলানো হয়নি। ফ্রাঙ্ক ওলি দলে তার স্থলাভিষিক্ত হন ও ব্যর্থ হলে শেষ তিন টেস্টে লেল্যান্ডকে অন্তর্ভুক্ত করা হয়। তবে, লেল্যান্ড তার তুলনায় অল্প একটু কার্যকরী ভূমিকা রাখেন। সিরিজে ব্যক্তিগত সর্বোচ্চ করেন ৪৪ রান। ইংল্যান্ড দল ২-১ ব্যবধানে সিরিজে পরাজিত হয়। তবে, ইয়র্কশায়ারের পক্ষে বেশ সফল ছিলেন। কাউন্টি দলের পক্ষে পাঁচটি সেঞ্চুরি হাঁকান। ১৯৩০ মৌসুমের শিরোপাধারী ল্যাঙ্কাশায়ারের বিপক্ষে ব্যক্তিগত সর্বোচ্চ রান করেন। ঐ সময়ে ইয়র্কশায়ার বনাম ল্যাঙ্কাশায়ারের খেলাগুলো বেশ প্রতিদ্বন্দ্বিতামূখর ছিল। নিম্নমূখী রান সংগ্রহের প্রবণতা লক্ষ্য করা যায়। তবে, লেল্যান্ড বেশ স্বাধীন ও মুক্তভাবে অংশ নিয়ে ২৭০ মিনিটে অপরাজিত ২১১ রানের ইনিংস উপহার দেন। কারদাসের অভিমত, তিনি সেরা ও অনিন্দ্যসুন্দর ক্রিকেট খেলেছেন। ঐ বছরে লেল্যান্ড তার সেরা বোলিং পরিসংখ্যান দাঁড় করিয়েছিলেন। প্লেয়ার্সের সদস্যরূপে লর্ডসে জেন্টলম্যানের বিপক্ষে প্রথম ইনিংসে ৭/৯৪ লাভ করেন। খেলায় তিনি নয় উইকেট পেয়েছিলেন। ১৯৩০ সালে সকল প্রথম-শ্রেণীর খেলায় অংশ নিয়ে ৫০.৫৮ গড়ে ২১৭৫ রান তলেন। ঐ মৌসুমে এটিই তার প্রথম দুই হাজার রানের মাইলফলক স্পর্শ করা ছিল। এছাড়াও, ২৭.৯২ গড়ে ৫৩ উইকেট পান তিনি। ১৯৩০-৩১ মৌসুমের ইংরেজ শীতকালে এমসিসি দলের সাথে দক্ষিণ আফ্রিকা গমন করেন। নিয়মিত উদ্বোধনী ব্যাটসম্যানের অনুপস্থিতিতে মরিস লেল্যান্ড বেশ কয়েকবার ব্যাটিং উদ্বোধন করেছিলেন ও ঐ সফরে ধারাবাহিকভাবে উত্তম ক্রীড়াশৈলী উপস্থাপন করেন। প্রথম-শ্রেণীর খেলাগুলোয় ৩৬.৮৫ গড়ে ৭৭৪ রান তুলেন ও নয় উইকেট লাভ করেন।  টেস্ট সিরিজে ৪২.৮৫ গড়ে ৩০০ রান করেন। তন্মধ্যে, দুইটি অর্ধ-শতকের ইনিংস ছিল তার। দ্বিতীয় খেলায় ৩/৯১ পান যা টেস্টগুলোয় সেরা বোলিংশৈলী ছিল।
বডিলাইন সিরিজ
পরবর্তী দুই মৌসুমে মরিস লেল্যান্ডকে রান খরার কবলে নিপতিত হতে হয়। ১৯৩১ সালে তিনি মাত্র একটি সেঞ্চুরি করেছিলেন। ১,২২৮ রান ও ৩৮.৩৭ গড় বেশ বেমানান ছিল। তাসত্ত্বেও, গুরুত্বপূর্ণ খেলাগুলোয় সেরা প্রতিপক্ষের বিপক্ষে খেলার মান ধরে রাখতে সচেষ্ট ছিলেন। ইয়র্কশায়ার ও বাদ-বাকী ইংরেজ একাদশের বিপক্ষে ৯৬ রান তুলেছিলেন। বল হাতে নিয়ে ৪০-এর অধিক গড়ে ১২ উইকেট দখল করেন। তার দূর্বল ক্রীড়াশৈলী প্রদর্শন সত্ত্বেও ইয়র্কশায়ার দল ১৯২৫ সালের পর প্রথমবারের মতো কাউন্টি চ্যাম্পিয়নশীপের শিরোপা পায়। এছাড়াও, দলটি পরবর্তী দুই মৌসুমসহ দ্বিতীয় বিশ্বযুদ্ধের পূর্ব-পর্যন্ত নয়টি চ্যাম্পিয়নশীপ শিরোপার সাতটি লাভ করে। জেন্টলম্যানের বিপক্ষে প্লেয়ার্সের সদস্যরূপে খেলেন। তবে, ১৯৩১ সালে সফরকারী নিউজিল্যান্ডের বিপক্ষে তিন টেস্ট সিরিজের কোনটিতেই খেলার জন্যে তাকে মনোনীত করা হয়নি। উইজডেন পরবর্তীতে মন্তব্য করে যে, তিনি মামুলী স্তিমিত হয়ে পড়েছেন। ১৯৩২-৩৩ মৌসুমে অস্ট্রেলিয়া গমনের উদ্দেশ্য নিয়ে খেলোয়াড়দের ক্রীড়াশৈলী পর্যালোচনায় এনে উইজডেন সম্পাদক বিশ্বাস করেন যে, লেল্যান্ডের সেরা ক্রীড়াশৈলী উপহার না দেয়ার পেছনে কোন কারণই থাকতে পারে না।
১৯৩২ মৌসুমের শুরুতে আবারও লেল্যান্ড বেশ কঠিন পরিস্থিতির মুখোমুখি হয়ে পড়েন। তাসত্ত্বেও, দুইটি টেস্ট প্রস্তুতিমূলক খেলার জন্যে মনোনীত হন ও মিডলসেক্সের বিপক্ষে ১৮৯ রান তুলেন। ঐ গ্রীষ্মে কেবলমাত্র একটি টেস্টে অনুপস্থিত বাদে সবকটিতেই তার অংশগ্রহণ ছিল। মৌসুমের প্রথম তিন মাসে খুব কম সফল হয়েছিলেন। তবে, আগস্টে ৮৪.১৪ গড়ে ১০১৩ রান তুলেন। এ পর্যায়ে চারটি সেঞ্চুরি হাঁকান ও দুইটি ইনিংসে ৯০-এর কোটা স্পর্শ করেছিলেন তিনি। এ সময় এসেক্সের বিপক্ষে হার্বার্ট সাটক্লিফকে সাথে নিয়ে ৫৫ মিনি ১৪৯ রান তুলেছিলেন। কাউন্টি দলটি দুই ফাস্ট বোলার কেন ফার্নেস ও মরিস নিকোলসকে ইয়র্কশায়ারের ব্যাটসম্যানদ্বয়কে নিবৃত্ত রাখতে উপর্যুপরী বাউন্সার মারতে থাকে। কেন ফার্নস দ্রুতগতিসম্পন্ন লেগ তত্ত্বের বোলিং করার চেষ্টা চালান। এ কৌশলটি ১৯৩২-৩৩ মৌসুমে এমসিসি দলের অস্ট্রেলিয়া সফরে প্রয়োগ ঘটানো হয়েছিল। ঘটনাক্রমে হার্বার্ট সাটক্লিফ শর্ট বলগুলো মোকাবেলা করে হুক শট মারতে থাকেন ও উপর্যুপরী ছয় ওভারে তিনি ও লেল্যান্ড ১০২ রান যুক্ত করেন। রান সংগ্রহের এ ধারাটি অপ্রত্যাশিত পর্যায়ের ছিল। অবশ্য লেল্যান্ডকে এ বোলিংয়ের খুব কমই মোকাবেলা করতে হয়েছিল। পরবর্তীতে তিনি বলেন যে, এ সময়ে তিনি মাত্র চারটি বল মোকাবেলায় সক্ষম হয়েছিলেন। তবে, প্রত্যেকটি বলকেই চারে রূপান্তর করেন। সর্বমোট ঐ জুটিতে তিনি মাত্র ৪৫ রান যোগ করেছিলেন। ফার্নসকে তার বোলিংয়ে বেশ নাস্তানুবাদ হতে হয়। ফলশ্রুতিতে, এমসিসি দল নির্বাচকমণ্ডলী তাকে এ সফরের বাইরে রাখে। অন্যদিকে, মরিস লেল্যান্ডকে আগস্টের মাঝামাঝি সময়ে সর্বশেষ ব্যক্তি হসেবে দলের সদস্যরূপে অন্তর্ভুক্ত করা হয়। মৌসুমের শেষদিকে ইয়র্কশায়ারের সদস্যরূপে বাদ-বাকী ইংরেজ একাদশের বিপক্ষে ১০৫ রান তুলেন। সামগ্রীকভাবে ৫২.১০ গড়ে ১৯৮০ রান ও ২০.৮৬ গড়ে ২৩ উইকেট পান তিনি।
১৯৩২-৩৩ মৌসুমের অ্যাশজ সিরিজ ইংল্যান্ড জয় করলেও দলের বডিলাইন কৌশল গ্রহণকে ক্রিকেট বিশ্ব বিতর্কের পর্যায়ে উপনীত করে। লেল্যান্ড অবশ্য পরিসংখ্যানগতভাবে সফল ছিলেন না। তবে, এ সফরের সাফল্য নির্ধারণে উইজডেনে সিডনি সাউদার্ন লিখেন যে, লেল্যান্ড ভীতিপ্রদভাবে হলেও সামগ্রীকভাবে সফল হন। অ্যাডিলেড ও ব্রিসবেন টেস্টে বেশ ভালোমানের ব্যাটিং করেছেন। পাঁচ টেস্টের ঐ সিরিজে তিনি ৩৪.০০ গড়ে ৩০৬ রান তুলেন। এ সিরিজের শুরু ও শেষ করেন ০ রান সংগ্রহের মাধ্যমে। তবে, তৃতীয় ও চতুর্থ টেস্টের সিদ্ধান্তসূচক খেলায় দলের আপদকালীন সময়ে বেশ সফল হয়েছিলেন। গিবসন লক্ষ্য করেছেন যে, তার ঐ শূন্য রানগুলো ইংল্যান্ডের প্রভাববিস্তারকালীন সময়ে সম্পন্ন হয়েছে। সফরের সকল প্রথম-শ্রেণীর খেলায় অংশ নিয়ে ৪৪.০০ গড়ে ৮৮০ রান তুলেন। তন্মধ্যে, রাজ্যদলগুলোর বিপক্ষে দুইটি সেঞ্চুরি করেছিলেন। সাবেক অস্ট্রেলীয় ব্যাটসম্যান চার্লি ম্যাককার্টনি মন্তব্য করেন, নিঃসন্দেহে কার্যকরী খেলোয়াড় তিনি। রক্ষণশীল ভাবধারায় আচ্ছন্ন তিনি। তার স্বাভাবিকঁআক্রমণাত্মক মনোভাবে তাকে বেখাপ্পা দেখাতো। তাকে তার সেরা খেলা প্রদর্শন অনুমোদন করতে পারি না। অন্যান্য অস্ট্রেলীয় ধারাভাষ্যকারও তাকে ঘিরে উৎসাহব্যঞ্জক মন্তব্য করেছেন।
স্বর্ণালী বছর
অস্ট্রেলিয়া থেকে ফিরে এসে ১৯৩৩ মৌসুমে ২,৩১৭টি প্রথম-শ্রেণীর রান সংগ্রহ করেন। এটিই তার খেলোয়াড়ী জীবনে এক মৌসুমে সর্বাধিক রান সংগ্রহ করা ছিল। ৫০.৩৬ গড়ে সংগৃহীত রানে সাতটি সেঞ্চুরি হাঁকিয়েছিলেন। বল হাতে নিয়ে ২৮.১৩ গড়ে ৩৭ উইকেট লাভ সমর্থ হন। আগস্টে লিচেস্টারশায়ারের বিপক্ষে অনুষ্ঠিত খেলায় ৯৪ রান খরচ করে দশ উইকেট পান। এক খেলা থেকে দশ উইকেট লাভে এটিই তার খেলোয়াড়ী জীবনের একমাত্র ঘটনা ছিল। ঐ মৌসুমে ওয়েস্ট ইন্ডিজ দল ইংল্যান্ড গমনে আসে। তবে, লেল্যান্ড কেবলমাত্র সিরিজের প্রথম টেস্টে অংশ নিয়েছিলেন। একমাত্র ইনিংসটিতে একটিমাত্র রান পেয়েছিলেন।  ১৯৩৪ মৌসুমেও ৫৩.৫৫ গড়ে দুই সহস্রাধিক রান পেয়েছিলেন। ১৯৩৪ সালে সফরকারী অস্ট্রেলিয়া দলের বিপক্ষে অনুষ্ঠিত সিরিজের পাঁচ টেস্টের সবকটিতেই অংশ নিয়েছিলেন মরিস লেল্যান্ড। ৬৮.২৮ গড়ে ৪৭৮ রান উঠাতে সক্ষম হন। সংগৃহীত তিনটি সেঞ্চুরির সবগুলোই ইংল্যান্ড দলের কঠিন অবস্থা মোকাবেলা করতে সমর্থ হয়েছিল। ১৯৪৩ সালে উইজডেনে তার খেলোয়াড়ী জীবন সম্পর্কে মূল্যায়ন করে যে, ১৯৩৪ সালে মরিস লেল্যান্ড তার শক্তির সর্বোচ্চ স্তরে উপনীত হয়েছিলেন। কৌশলে পরিপক্কতা গ্রহণ, অভিজ্ঞতায় সমৃদ্ধ দৃষ্টিভঙ্গী নিয়ে যুদ্ধক্ষেত্রে গ্রানাইটের ন্যায় তিনি ঐ মৌসুমে ইংল্যান্ডের সেরা ব্যাটসম্যানের তকমা লাগিয়েছিলেন।
ইংল্যান্ড ২-১ ব্যবধানে সিরিজে পরাভূত হয়। অস্ট্রেলিয়া দল অতিমাত্রায় ক্ল্যারি গ্রিমেট ও বিল ও’রিলির বোলিংয়ের উপর নির্ভরশীল ছিল। ঐ সময় বিল ও’রিলি বিশ্বের সেরা বোলারের মর্যাদায় ছিলেন ও সর্বকালের সেরাদের অন্যতম ছিলেন। তাসত্ত্বেও, মরিস লেল্যান্ড তার উপর বেশ ছড়ি ঘুরিয়েছিলেন। দ্বিতীয় টেস্টে তিনি ১০৯ রান তুলেন ও লেস অ্যামিসের সাথে ১২৯ রানের জুটি গড়েন। পরের খেলায় ১৫৩ রান করেন এবং প্যাটসি হেনড্রেন ও লেস অ্যামেসের সাথে বড় ধরনের জুটি গড়েন। চূড়ান্ত টেস্টে ১১০ রানের ইনিংস খেলেন। তবে, ইংল্যান্ডের বাদ-বাকীদের ব্যাটিংচিত্র বেশ বেমানান ছিল। ঐ মৌসুমের পর্যালোচনায় বসে উইজডেন সম্পাদক সিডনি সাউদার্ন লেখেন যে, প্রায় প্রত্যেক খেলাতেই হয় প্যাটসি হেনড্রেন, মরিস লেল্যান্ড অথবা লেস অ্যামিস স্বতঃপ্রবৃত্ত হয়ে খেলেছেন। খেলায় তারা বেশ আত্মবিশ্বাসীর ভূমিকায় অবতীর্ণ হয়েছিলেন। দলকে পরাজয়ের হাত থেকে রক্ষা করতে দ্রুত ও গুরুতরভাবে দুই কিংবা তিন উইকেট পতনের পর নতুনভাবে দলকে এগিয়ে নিয়ে যেতে সচেষ্ট ছিলেন। ব্যাটিংয়ে সফলতা লাভের পাশাপাশি ইংল্যান্ড দলে আউটফিল্ডার হিসেবে অবস্থান করে সফল হয়েছিলেন। এছাড়াও, ইয়র্কশায়ারের পক্ষে তিনটি সেঞ্চুরি করেন। এছাড়াও, বাদ-বাকী ইংরেজ একাদশের সদস্যরূপে চ্যাম্পিয়ন কাউন্টি দল ল্যাঙ্কাশায়ার এবং লর্ডসে প্লেয়ার্সের সদস্যরূপে জেন্টলম্যানের বিপক্ষে ৮০ রান করেন। বল হাতে ৩৩টি প্রথম-শ্রেণীর উইকেট পান। নটিংহ্যামশায়ারের বিপক্ষে অনুষ্ঠিত খেলায় আর্থিক সুবিধা গ্রহণের জন্য মনোনীত হন। ঐ খেলা থেকে তিনি £৩,৬৪৮ পাউন্ড-স্টার্লিং লাভ করে। এ সংগ্রহটি যে-কোন ইয়র্কশায়ারীয় খেলোয়াড়ের মধ্যে তৃতীয় সর্বোচ্চ ছিল।
১৯৩৪-৩৫ মৌসুমের শীতকালে এমসিসি দলের সাথে ওয়েস্ট ইন্ডিজ গমন করেন। এ সফরে তার দল চার টেস্টের সিরিজে ২-১ ব্যবধানে পরাজয়বরণ করে। ইংরেজ ব্যাটসম্যানেরা ওয়েস্ট ইন্ডিজ দলের পেসারদের বল মোকাবেলা করতে কম-বেশি ব্যর্থ হয়। কয়েকজন এমসিসির খেলোয়াড় লিয়ারি কনস্ট্যান্টাইন, ম্যানি মার্টিনডেল ও লেসলি হিল্টনের বিরুদ্ধে শর্ট-পিচ বোলিং করার অভিযোগ আনেন। লেল্যান্ড তিনটি টেস্টেই অংশ নেন। কিন্তু, তিনি ছয় ইনিংসে মাত্র ৩৬ রান তুলতে পেরেছিলেন। সে তুলনায় অন্যান্য প্রথম-শ্রেণীর খেলায় অংশ নিয়ে ২১.৬৮ গড়ে ৩৪৭ রান তুলে কিছুটা সফলকাম হয়েছিলেন। এছাড়াও, ১১ উইকেট পেয়েছিলেন তিনি। ১৯৩৫ সালে ৩৮.৬১ গড়ে ১,৮১৫ রান ও ২৫.৪৬ গড়ে ৩২ উইকেট দখল করেন তিনি। ১৯৩৫ সালে দক্ষিণ আফ্রিকা দল পাঁচ টেস্টের সিরিজ খেলার জন্যে ইংল্যান্ড গমন করে। তন্মধ্যে চার টেস্টে অংশ নেন ও তৃতীয় টেস্টে কোমরের ব্যথার কারণে খেলতে পারেননি। এ সিরিজে ৫৭.০০ গড়ে ৩৪২ রান তুলেন। প্রথম ও চতুর্থ টেস্টে অর্ধ-শতকের সন্ধান পান। চূড়ান্ত টেস্টে ১৩০ মিনিটে দ্রুতলয়ে ১৬১ রান তুলেন। তাসত্ত্বেও, ইংল্যান্ড দল জয়লাভের ধারায় ফিরে আসেনি। দ্বিতীয় টেস্টে পরাজিত হলে স্বাগতিক দল ঐ সিরিজে ১-০ ব্যবধানে পরাভূত হয়।
এমসিসি দলে জি. ও. বি. অ্যালেনের নেতৃত্বে ঐ সফরে দল নির্বাচকমণ্ডলী মরিস লেল্যান্ডকে অন্তর্ভুক্ত করে। সফরকারী দল প্রথম দুই টেস্টে জয় তুলে নেয়। তবে, পরবর্তী তিন টেস্টেই হেরে যায় ও ৩-২ ব্যবধানে সিরিজে পরাজিত হয়। উইজডেন দলের পরাজয়ের জন্যে দূর্বল ব্যাটিংকে দোষারোপ করে। কয়েকজন ব্যাটসম্যানের অন্যতম হিসেবে তিনিও এ অভিযোগ থেকে রক্ষা পান। এতে বলা হয়, খুব সংযত অবস্থায় থাকার পরও অন্যতম হিসেবে তিনি দলের ব্যাটিংশৈলী উপহার দিয়েছেন। সিরিজ আরম্ভের পূর্বে ইংল্যান্ড দল বিল ও’রিলির বিপক্ষে বোলিং মোকাবেলার বিষয়ে দুশ্চিন্তাগ্রস্ত ছিল।
প্রথম টেস্টে প্রথম তিন উইকেট মাত্র ২০ রানে পতনের পর লেল্যান্ড ১২৬ রান তুলেন। অনেক ক্রিকেটবোদ্ধাই তার এ ইনিংসকে সেরাগুলোর একটিরূপে অভিহিত করে। ঐ সময় পর্যন্ত অস্ট্রেলিয়ার বিপক্ষে অংশগ্রহণকৃত সাতটি ইনিংসের মধ্যে এটি তার চতুর্থ সেঞ্চুরি ছিল। দ্বিতীয় ইনিংসটিতে কার্যকরীভাবে রক্ষণাত্মক ইনিংস খেলেন। ধীরগতিতে রান তোলার জন্য তিনি সমালোচনার পাত্রে পরিণত হন। এরপর তৃতীয় টেস্টে নির্মিত পিচটি বৃষ্টির কারণে ব্যাটসম্যানদের প্রতিকূলে চলে যায়। ইংল্যান্ড দল কেবলমাত্র ৭৬/৯ তুলে। এ রানগুলোর মাঝে লেল্যান্ডের অবদান ছিল ১৭। উইজডেনের মতে, ইংল্যান্ডের একমাত্র সফলতা ছিল তিনি কঠিন পরিস্থিতির মাঝেও নির্বিকার ছিলেন। দ্বিতীয় ইনিংসে সেঞ্চুরি করেন। সামগ্রীকভাবে পাঁচ টেস্টে অংশ নিয়ে ৫৫.১২ গড়ে ৪৪১ রান তুলেন।  অস্ট্রেলীয় ক্রিকেটবোদ্ধারা লেল্যান্ডকে ইংল্যান্ডের অন্যতম সেরা ব্যাটসম্যানরূপে মেনে নেন। সিরিজের শুরুতে ইংল্যান্ডের শক্তিমত্তায় তার ভূমিকার ভূয়সী প্রশংসা করা হয়। সফরের সকল প্রথম-শ্রেণীর খেলায় অংশ নিয়ে ৫০.১ গড়ে ৯০২ রান তুলেন তিনি। তবে, নিউজিল্যান্ডে প্রধান সফরে তিন খেলায় অংশ নিয়ে বেশ হতাশাজনক ফলাফল করেন।
শেষের বছরগুলো
১৯৩৭ সালে ভাঙ্গা আঙ্গুলের কারণে অধিকাংশ সময়ই ক্রিকেটের বাইরে অবস্থান করতে বাধ্য হয়েছিলেন। শুধুমাত্র জুলাই মাসে খেলেছিলেন। নিউজিল্যান্ডের বিপক্ষে টেস্ট সিরিজে অনুপস্থিত ছিলেন। ৩৬.২৭ গড়ে ১,৩০৬ রান তুলেন ও ১৯ উইকেট পান। ১৯৩৮ সালেও ক্রমাগত আঘাতের জের বহমান থাকে। ৪৩.৮১ গড়ে ১,৮৮৪ প্রথম-শ্রেণীর রান তুলেন। কিন্তু, মৌসুমের শুরুতেই কাঁধের সমস্যার কবলে পড়ে তার খেলার ধার বহুলাংশে কমে যায়। ১৯৩৮ সালে সফরকারী অস্ট্রেলিয়ার বিপক্ষে সিরিজের প্রথম তিন টেস্টে অংশগ্রহণ করার সুযোগ হাতছাড়া হয় তার। তবে, ইংল্যান্ড দলে বেশ কয়েকজন উদীয়মান ব্যাটসম্যানের অংশগ্রহণ ছিল। তাসত্ত্বেও, বল হাতে সেরা মৌসুম অতিবাহিত করেন মরিস লেল্যান্ড। শক্ত ও শুষ্ক উইকেটে অর্থোডক্স স্পিনারদের সুযোগ কম থাকা সত্ত্বেও ১৯.৩২ গড়ে ৬৩ উইকেট পেয়েছিলেন তিনি। মৌসুমের শুরুরদিকে হ্যাম্পশায়ারের বিপক্ষে ৮/৬৩ পান। এটিই তার খেলোয়াড়ী জীবনের সেরা বোলিং পরিসংখ্যান ছিল। ব্যাটিংয়ে ছন্দ ফিরে আসার মুহুর্তে ইংল্যান্ড দলে খেলার সম্ভাবনা ছিল। তবে, মিডলসেক্সের বিপক্ষে তার বৃদ্ধাঙ্গুলী ভেঙ্গে যায়। তাসত্ত্বেও, সিরিজের চূড়ান্ত টেস্ট শুরুর পূর্বেই সুস্থ হয়ে উঠেন। কিন্তু, চতুর্থ টেস্টে অস্ট্রেলিয়ার বিজয়ে ১-০ ব্যবধানে পিছিয়ে পড়ে তার দল।
উইজডেন মন্তব্য করে যে, লেল্যান্ডের অন্তর্ভুক্তিতে বিস্ময়কর ফলাফল আনয়ণ যে সম্ভব তা তিনি পুনরায় করে দেখিয়েছেন। তিন নম্বরে ব্যাটিংয়ে নেমে লেন হাটনের সাথে ৩৮২ রানের জুটি গড়েন। ঐ সময়ে এটি যে-কোন উইকেটে ইংল্যান্ডের সেরা টেস্ট জুটির সংগ্রহরূপে স্বীকৃতি পায়। ২০১৩ সালের হিসেব মোতাবেক দ্বিতীয় উইকেটে ইংল্যান্ডের সর্বোচ্চ সংগ্রহ। অস্ট্রেলিয়ার বিপক্ষে যে-কোন উইকেটে সর্বোচ্চ। খেলায় কোন সময়সীমা না থাকায় মরিস লেল্যান্ড বেশ সাবধানতার সাথে সাড়ে ছয় ঘণ্টায় ১৮৭ রান তুলে রান আউটের শিকার হন। লেন হাটন ৩৬৪ রান তুলে বিদায় নেন। ঐ সময়ে এটি সর্বোচ্চ ব্যক্তিগত সংগ্রহরূপে পরিচিতি পেয়েছিল। তুলনামূলকভাবে ইংল্যান্ড দল ধীরলয়ে ব্যাট করে ও বোলারদেরকে হতাশায় ফেলে দেয়। কারদাস খেলার বিরতিকালে তার হতাশার কথা লেল্যান্ডকে জানান। নেভিল কারদাস লিখেছেন: ‘কেবল তোমাকেই মরিস আমি অভিযুক্ত করছি। দুঃখ ভারাক্রান্ত হৃদয়ে রাগান্বিত হয়ে নয়। তুমি যদি বলকে আঘাত না-ও করো তবু তুমি আমাদেরকে কিছু ক্রিকেটীয় খেলা উপহার দাও। মৃদু অনুযোগ করে লেল্যান্ড বলেন, এক মিনিট মি. কারদাস। আমার আপত্তিতে ব্যথা পেলেও স্মরণে রাখুন যে, আমি দলে আমার স্থান ফিরে পেতে খেলছি।’ ইংল্যান্ড খেলায় জয় পায় ও সিরিজে সমতা নিয়ে আসে। লেল্যান্ডের ইনিংসটি টেস্টে তার সর্বোচ্চ ছিল। তবে, ইংল্যান্ডের পক্ষে এটিই তার সর্বশেষ খেলা ছিল। ৪১ টেস্টে ৪৬.০৬ গড়ে ২,৭৬৪ রান তুলেন ও ছয় উইকেট পেয়েছিলেন।
দ্বিতীয় বিশ্বযুদ্ধ শুরু হবার পূর্বে ১৯৩৯ মৌসুমে ৩৯.৯৩ গড়ে ১,২৩৮ রান সংগৃহীত হয় তার ও ২৩ উইকেট পান। যুদ্ধকালীন সেনাবাহিনীতে যোগদান করেন। সেখানে প্রথমে সার্জেন্ট ইনস্ট্রাক্টর পদবী ধারণ করেন। পরবর্তীতে লেফট্যান্যান্ট হিসেবে কমিশন্ডপ্রাপ্ত হন। সেনাবাহিনীর দায়িত্ব পালনের পাশাপাশি ব্রাডফোর্ড লীগে ক্রিকেট খেলতেন।  যুদ্ধকালীন অনেকগুলো দলের পক্ষে খেলেন। তন্মধ্যে আর্মি দলেরও প্রতিনিধিত্ব করেছেন তিনি। ১৯৪৫ সালে ইয়র্কশায়ার দলের পক্ষে কয়েকটি প্রথম-শ্রেণীবিহীন খেলায় অংশগ্রহণ করেন। এরপর ল্যাঙ্কাশায়ারের বিপক্ষে একটি প্রথম-শ্রেণীর খেলায় অংশ নেন। যুদ্ধের পর খেলোয়াড়ী জীবন চালিয়ে যেতে ইয়র্কশায়ার দলকে পুণঃপ্রতিষ্ঠা লাভে সহায়তা করেন। ১৯৪৬ মৌসুমে সর্বশেষবারের মতো পূর্ণাঙ্গ মৌসুম অতিবাহিত করেন। ২১.০৬ গড়ে ৬৩২ রান তুলেন ও ১৪.৭০ গড়ে ১৬ উইকেট পান।  ওয়ারউইকশায়ারের বিপক্ষে ৩৬ রানের বিনিময়ে সাত উইকেট পান। আগস্ট, ১৯৪৬ সালে তিনি তার অবসর গ্রহণের কথা ঘোষণা করেন। তাসত্ত্বেও পরবর্তী দুই মৌসুমে কয়েকটি শেষদিকের প্রথম-শ্রেণীর খেলায় অংশ নিয়েছিলেন তিনি। ১৯৪৮ সালে প্রথম-শ্রেণীর খেলোয়াড়ী জীবন শেষ হলে ৪০.৫০ গড়ে ৩৩,৬৬০ রান তুলেন ও ২৯.৩১ গড়ে ৪৬৬ উইকেট পেয়েছিলেন মরিস লেল্যান্ড।
অবসর
ইয়র্কশায়ার দল থেকে অবসর গ্রহণের পর ১৯৫০ সাল পর্যন্ত হ্যারোগেট দলের পক্ষে খেলা চালিয়ে যেতে থাকেন। এরপর তিনি আর্থার মিচেলকে সহযোগী হিসেবে নিয়ে ইয়র্কশায়ারের প্রধান কোচের দায়িত্ব পালন করেন। মিচেল বেশ কঠোর প্রকৃতির ছিলেন। তাসত্ত্বেও লেল্যান্ডের সাথে সুন্দরভাবে দল পরিচালনা করতে থাকেন। এছাড়াও, কাগজ নির্মাণকারী প্রতিষ্ঠান থমাস ওয়েনের প্রতিনিধি হিসেবে কাজ করতেন। ১৯৪৯ সালে সাবেক পেশাদার ক্রিকেটারদের প্রথম পর্যায়ের দলেরা অন্যতম হিসেবে এমসিসি কর্তৃক সম্মানসূচক আজীবন সদস্যপদ লাভ করেন। ১৯৬৩ সালে গুরুতরভাবে অসুস্থ হবার পূর্ব পর্যন্ত ইয়র্কশায়ারের সম্মানীয় কোচের দায়িত্বে ছিলেন। পারকিনসন রোগে আক্রান্ত হন। ইয়র্কশায়ারের ক্রিকেটের সাথে কিছুটা যোগাযোগ রক্ষা করতেন ও হ্যারোগেটে খেলায় উপস্থিত থাকার চেষ্টা চালাতেন। ক্রিকেটে তার অর্জনের স্বীকৃতিস্বরূপ হ্যারোগেট মাঠের নতুন গেট তার সম্মার্থে নামকরণ হয়। ১ জানুয়ারি, ১৯৬৭ তারিখে ৬৬ বছর বয়সে নেয়ার্সবোরার হাসপাতালে মরিস লেল্যান্ডের দেহাবসান ঘটে।
খেলার ধরন
ব্যাটসম্যান হিসেবে মরিস লেল্যান্ড সাধারণতঃ মাঝারিসারিতে কিংবা মাঝে-মধ্যে ব্যাটিং উদ্বোধনে নামতেন। খেলোয়াড়ী জীবনের শুরুরদিকে ধারাভাষ্যকারেরা তার ব্যাটিংয়ের ধরনকে ত্রুটিপূর্ণরূপে আখ্যায়িত করেন। এর রেশ পরিসংখ্যানগতভাবে সফল হবার পরও বজায় থাকে। কয়েকজন ইয়র্কশায়ারের সমালোচক তার কাট শটের ব্যবহারকে অনির্ভরযোগ্যরূপে আখ্যায়িত করেন। তারা ধারণা করতেন যে, আক্রমণধর্মী খেলা উপহারের বিষয়টি ব্যর্থতায় পর্যবসিত হবে। তিনি তার সমসাময়িক ইয়র্কশায়ারের দলীয় সঙ্গীদের তুলনায় দ্রুতগতিতে রান সংগ্রহ ও আক্রমণাত্মক ভঙ্গীমায় খেলতেন। কারদাসের মতে, তার চোখে দ্যুতি ছিল ও এ দ্যুতি তার ব্যাটের মধ্যেও পড়েছিল। ইয়র্কশায়ারের কঠিন অবস্থার মধ্যেও তিনি বেশ নিজেকে যাচাই করে গেছেন। ক্রিকেট লেখক ই. ডব্লিউ. সোয়ানটন লক্ষ্য করেছেন যে, লেল্যান্ড সর্বদাই ব্যাট হাতে সোজাভাবে খেলতেন না। দ্রুতগতিতে পায়ের কাজ ও বলকে খুব কাছে থেকে পর্যবেক্ষণের যোগ্যতা তার ছিল। প্রতিপক্ষীয় বোলারদের অভিমত, তিনি বলকে আঘাত হানার উদ্দেশ্যে ব্যাট হাতে সোজা খেলতেন।
ক্রিকেটবোদ্ধাদের অভিমত, মরিস লেল্যান্ড কাউন্টি ক্রিকেটের চেয়ে টেস্টেই অধিক সফল ছিলেন। তার প্রথম-শ্রেণীর ব্যাটিং পরিসংখ্যানের সাথে স্বল্প টেস্ট খেলায় অংশগ্রহণকারী অন্য ক্রিকেটারদের তুলনা করা ব্যতিক্রমী বিষয়। তবে, টেস্টের ক্ষেত্রে সংগৃহীত গড়ের চেয়েও ছয় রান বেশি ছিল। ইংল্যান্ডের শক্ত প্রতিপক্ষ অস্ট্রেলিয়ার বিপক্ষে তার গড় ছিল ৫৬ যা আরও দশ রান বেশি। গিবসনের অভিমত, বড় ধরনের খেলায় নিজেকে তুলে ধরতেন এবং শক্ত প্রতিপক্ষের বিপক্ষে নিজের সেরা খেলা উপহার দিতেন। লেল্যান্ডের স্মরণে টাইমসে বলা হয়, তিনি মূলতঃ বড় ধরনের খেলার উপযোগী ছিলেন। সঙ্কট মুহুর্তে সেরা খেলা খেলতেন। গোলাপের খেলা কিংবা অস্ট্রেলিয়ার বিপক্ষে টেস্ট খেলায় অংশগ্রহণ তার প্রিয় বিষয় ছিল।
টেস্ট খেলাগুলোয় শীর্ষস্থানীয় ফাস্ট বোলারদের মুখোমুখি না হলেও কাউন্টি ক্রিকেটে হ্যারল্ড লারউডের ন্যায় ইংরেজ ফাস্ট বোলারদের বিপক্ষে ব্যাপক সফলতা পেয়েছিলেন। ও’রিলির বিপক্ষে দাপট দেখিয়ে নিজেকে জানিয়েছেন। ঐ সময়ে ও’রিলি বিশ্বের সেরা বোলার ছিলেন। একবার তিনি যখন লেল্যান্ডকে ব্যাট হাতে মাঠে আসতে দেখেন তখন তিনি তার হাত মাথায় ধরে রাখেন। তাকে বলতে শোনা গিয়েছিল যে, এই নিষ্ঠুর ইয়র্কশায়ারীয় আবারও এসেছে!
তিনি নিজের বিপক্ষে অবস্থান করে গল্প বলতেন। যুদ্ধকালীন একটি খেলায় তার ডিসমিসাল সম্পর্কে এক বোলারের অনুশীলন না থাকা সত্ত্বেও অদ্ভুত ডেলিভারীতে আউট হন। লেল্যান্ড বলটিকে সজোরে আঘাত করে শূন্যে মারেন ও কট আউটে পরিণত হন। এর বিপরীতে তিনি মন্তব্য করেছিলেন যে, আপনি জানেন যে, ঐ খেলোয়াড়ের বিপক্ষে আমি পর্যাপ্ত অনুশীলন করিনি। আরেকবার তিনি কীভাবে ও’রিলির এক ওভার মোকাবেলা করেছিলেন তার ব্যাখ্যা দেন। এ বিষয়টি দ্য ক্রিকেটারে তার স্মরণে বর্ণিত হয়েছে। প্রথমে তিনি অফব্রেক, তারপর লেগব্রেক, তারপর গুগলি, তারপর বাম্পার, তারপরেরটি তার হাতে চলে যায়। তবে, এটিতো পঞ্চম বল। শেষ বলটি কি হলো? ও, ঐটি! ঐটি সোজা আমাকে বোল্ড করে দিল! দলীয় সঙ্গীদের কাছে ‘টনিপ’ বা ‘টার্নিপ’ নামে পরিচিত ছিলেন। সম্ভবতঃ নিজ দলের উত্থানের কারণে এ নামকরণ করা হয়। রবার্টসন-গ্লাসগো ও নেভিল কারদাস নিয়মিতভাবে লেল্যান্ড সম্পর্কে লিখে গেছেন। গিবসনের মতে, এগুলোর মধ্যে তারা সেরা বিষয়গুলোই তুলে ধরেছেন। লেল্যান্ড দলীয় সঙ্গী, প্রতিপক্ষ ও বিশ্বের সকল দর্শকের কাছে জনপ্রিয় ছিলেন। সোয়ানটন লেল্যান্ড স্মরণে মন্তব্য করেন যে, তার ন্যায় সাহসী ও দৃঢ়প্রত্যয়ী ক্রিকেটার আর কখনও ইংল্যান্ডের পক্ষে প্যাড পরিহিত অবস্থায় দেখা যাবে না।
অ্যারিস্টোফার্মা লিমিটেড
অ্যারিস্টোফার্মা লিমিটেড বাংলাদেশের একটি ওষুধ সংস্থা যা ১৯৮৬ সালে প্রতিষ্ঠিত হয়েছিল। অ্যারিস্টোফার্মা লিমিটেড মানুষের ব্যবহারের জন্য জেনেরিক ওষুধ উৎপাদন করে এবং বাজারজাত করে। তারা অরিয়ন রেজিস্টার ইনকরপোরেশন যুক্তরাষ্ট্র থেকে আইএসও ৯০০১:২০০৮ সনদপ্রাপ্ত। প্রতিষ্ঠানটি অ্যান্টিআলসার্যান্ট, অ্যান্টিবায়োটিক, এনএসএআইডি, অ্যান্টিপাইরেটিকস, ভিটামিন এবং খনিজ, জোলাপ, কার্ডিওভাসকুলার, অ্যান্টিডায়াবেটিকস, স্টেরয়েড, অ্যান্টিস্পাসমোডিক্স, অ্যান্টিহিস্টামাইনস, অ্যান্টিঅ্যাস্থমেটিক, অ্যান্টিসাইকোটিকস, অ্যান্টিমেটিকস, অ্যান্টিমেটিকস জাতীয় ঔষধ তৈরি করে।
দৈনিক দেশ রূপান্তর
দেশ রূপান্তর ঢাকা বাংলাদেশ থেকে প্রকাশিত একটি বাংলা ভাষার বহুল পঠিত সংবাদপত্র। রূপায়ণ গ্রুপের অর্থায়নে এই সংবাদপত্রটির অনলাইন ও প্রিন্ট সংস্করণ রয়েছে।
ইতিহাস
২০১৮ সালে দৈনিক দেশ রূপান্তর ২৫০ কর্মী নিয়ে যাত্রা শুরু করে। সে বছরের নভেম্বরে সংবাদপত্রটি বাজারে আসে। দেশের শীর্ষস্থানীয় অনলাইন নিউজ পোর্টাল বাংলা নিউজ টোয়েন্টিফোর ডটকম প্রথম পত্রিকাটিকে তার প্রতিষ্ঠাবার্ষিকীতে অভিনন্দন জানায়। পত্রিকাটি প্রথম সম্পাদনা করেন দৈনিক কালের কণ্ঠের সাবেক উপদেষ্টা সম্পাদক অমিত হাবিব। বর্তমানে পত্রিকাটির ভারপ্রাপ্ত সম্পাদক হিসেবে দায়িত্ব পালন করছেন মোস্তফা মামুন।
ব্যাংকক
ব্যাংকক  থাইল্যান্ডের রাজধানী এবং থাইল্যান্ডের অধিক জনবসতিপূর্ণ শহরগুলোর মধ্যে একটি। থাই  ভাষায় এটি ক্রুং থেপ মহা নাখন  বা শুধু ক্রুং থেপ নামে পরিচিত।  শহরটি মধ্য থাইল্যান্ডের চাও ফ্রেয়া নদীর বদ্বীপে   জায়গা জুড়ে অবস্থিত এবং  আট মিলিয়নেরও বেশি লোক এখানে বাস করে যা দেশের মোট জনসংখ্যার ১২.৬ শতাংশ। ২০১০ সালের এক আদমশুমারিতে দেখা যায়, ব্যাংকক মেট্রোপলিটন অঞ্চল সহ এর আশেপাশে চৌদ্দ মিলিয়নেরও বেশি লোক (২২.২ শতাংশ) বাস করে। যেটি ব্যাংকককে এই দেশের প্রধান শহর হিসাবে চিহ্নিত করেছে, এবং থাইল্যান্ডের অন্যান্য নগর কেন্দ্রগুলোকে গুরুত্বের দিক দিয়ে পেছনে ফেলেছে।
পঞ্চদশ শতাব্দীতে আয়ুথাইয়া সম্রাজ্যকালে ব্যাংকক একটা ক্ষুদ্র বাণিজ্যিক এলাকা হিসেবে পরিচিত ছিল।  সময়ের সাথে শহরটি বেড়ে ওঠে এবং পরবর্তীতে যথাক্রমে দু'টি রাজধানী শহর  ১৭৬৮ সালে থনবুড়ি এবং ১৭৮২ সালে রতনাকোসিন এর অন্তর্ভুক্ত হয়।  শ্যামদেশ আধুনিকীকরণে প্রাণকেন্দ্র ছিল ব্যাংকক, পরবর্তী সময়ে ঊনবিংশ শতাব্দীর শেষের দিকে দেশটির নাম শ্যামদেশ এর পরিবর্তে থাইল্যান্ড নামকরণ করা হয়। বিংশ শতাব্দীতে ব্যাংকক থাইল্যান্ডের রাজনৈতিক লড়াইয়ের কেন্দ্রবিন্দু ছিল। দেশটি তৎকালে রাজতন্ত্রকে বাতিল করে সাংবিধানিক শাসন ব্যবস্থা জারি করে। এসময়ে অসংখ্য অভ্যুত্থান ও বিদ্রোহের মত ঘটনা ঘটে । ১৯৬০ এর দশক থেকে ১৯৮০ এর দশকের মধ্যবর্তী সময়ে এই শহরটি দ্রুত বেড়ে ওঠে এবং শহরটি বর্তমান সময়ে থাইল্যান্ডের রাজনীতি, অর্থনীতি, শিক্ষা , গণমাধ্যম এবং আধুনিক সমাজ ব্যবস্থার গুরুত্বপূর্ণ অংশ।
১৯৮০ এবং ১৯৯০-এর দশকে এশীয় বিনিয়োগের উত্থান কালে অনেক বহুজাতিক কর্পোরেশন ব্যাংককে তাদের আঞ্চলিক সদর দফতর প্রতিষ্ঠা করে। বর্তমানে অর্থিক ও বাণিজ্যিক ক্ষেত্রে ব্যংকক একটি আঞ্চলিক শক্তির নাম। পরিবহন এবং স্বাস্থ্যসেবায় শহরটি আন্তর্জাতিক কেন্দ্র, এবং শিল্প, ফ্যাশন এবং বিনোদনের মধ্যমণি হিসাবে আত্মপ্রকাশ করেছে। ব্যাংকককে অন্যমাত্রা দান করেছে এর রাস্তার জন-জীবন এবং সাংস্কৃতিক নিদর্শনগুলো সেই সাথে লাল-বাতি জেলাগুলো  উল্লেখযোগ্য। শহরের গ্র্যান্ড প্যালেস এবং ওয়াত আরুণ ,ওয়াত ফো সহ অন্যান্য  দর্শণীয় স্থান গুলোর বিপরীতে  খাওসান রোড এবং ফাত ফং-এর নৈশজীবন দৃশ্য পর্যটকদের দারুনভাবে আকর্ষণ করে । ব্যাংকক বিশ্বের শীর্ষ পর্যটন কেন্দ্রগুলোর মধ্যে একটি, এবং বেশ কয়েকটি আন্তর্জাতিক র‌্যাঙ্কিংয়ে ধারাবাহিকভাবে বিশ্বের সর্বাধিক ভ্রমণকৃত শহর হিসেবে স্বীকৃতি পেয়ে আসছে।
ব্যাংকক দ্রুত উন্নয়ন লাভ করলেও সুষ্ঠু নগর পরিকল্পনার অভাবে সৃষ্টি হয়েছে শহরের সাথে অসামাঞ্জস্যপূর্ণ কিছু গগনচুম্বী অট্টালিকা এবং অপর্যাপ্ত অবকাঠামো। একটি বিস্তৃত এক্সপ্রেসওয়ে নেটওয়ার্ক থাকা সত্ত্বেও,  সড়ক যোগাযোগ  ব্যবস্থা অপর্যাপ্ত হওয়ায় সরকারি গণপরিবহনগুলোর সাথে ব্যক্তিগত গাড়ির ব্যবহার দীর্ঘস্থায়ী ও প্রায় স্থবির হয়ে যাওয়া যানজটের সৃষ্টি করেছে, যা ১৯৯০ এর দশকে মারাত্মক বায়ু দূষণের কারণ হয়েছিল। সমস্যা সমাধানের চেষ্টায় শহরটি তখন থেকেই গণপরিবহনের দিকে ঝুঁকছে। থাইল্যান্ড সরকার এবং ব্যাংকক মেট্রোপলিটন প্রশাসনের অধীনে  এখন পাঁচটি দ্রুত ট্রানজিট লাইন চালু রয়েছে এবং আরও কিছু সিস্টেম নির্মাণাধীন বা নির্মাণ করার পরিকল্পনা গ্রহণ করা হয়েছে।
ব্যাংককের ইতিহাস
বাম|থাম্ব|257x257পিক্সেল|১৭ শতাব্দীতে ব্যাংককের মানচিত্র (সাইমন দে লা লাউবারের ডু রয়ওমে দে সিয়াম থেকে) ব্যাংককের ইতিহাস শুরু হয়েছে পঞ্চদশ শতাব্দীর গোড়ার দিকে, ব্যাংকক তখন আয়ুথাইয়ার শাসনামলে চাও ফ্রেয়া নদীর পশ্চিম তীরে একটি গ্রাম হিসেবে পরিচিত ছিল। নদীর মুখের কাছে কৌশলগত অবস্থানের কারণে, শহরটি ক্রমে গুরুত্ব ক্রমে লাভ করতে থাকে। ব্যাংকক শুরুর দিকে নদীর দু'ধারে দুর্গের সাথে শুল্ক ফাঁড়ি হিসাবে ভূমিকা পালন করে আসছিল । ১৬৮৮ সালে শ্যামদেশ থেকে ফরাসিদের বিতাড়ন করা হয়েছিল এই ব্যংকক থেকেই। ১৭৬৭ সালে বার্মিজ সাম্রাজ্যের কাছে আয়ুথাইয়া সম্রাজ্যের পতন হলে নতুন  রাজা তাকসিন শহরে তার রাজধানী স্থাপন করেছিলেন, যা ছিল থনবুড়ি রাজ্যের ভিত্তি। ১৭৮২খ্রিষ্টাব্দে, রাজা ফুত্তাইয়োফা চুলালোক ( প্রথম রামা ) তাকসিনের স্থলাভিষিক্ত হলে রাজধানী পূর্ব তীরের রতনকোসিন দ্বীপে সরিয়ে নিয়েছিলেন, এইভাবে রতনকোসিন রাজ্য প্রতিষ্ঠিত হয়। নগর স্তম্ভটি ২১ এপ্রিল ১৭৮২-এ নির্মিত হয়েছিল, যা বর্তমানে শহর ভিত্তিপ্রস্তরের তারিখ হিসাবে বিবেচিত হয়ে আসছে।
ব্যাঙ্ককের অর্থনীতি ধীরে ধীরে আন্তর্জাতিক বাণিজ্যের মাধ্যমে প্রসার লাভ করেছিল, ১৯ শতকের শুরু থেকে মাঝামাঝি সময়ে প্রথমে চীন এবং তারপরে পশ্চিমা বণিকরা ফিরে আসার মধ্য দিয়ে। রাজধানী হিসাবে, ব্যাংকক শ্যামদেশ আধুনিকীকরণের কেন্দ্রবিন্দু ছিল কারণ ১৯ শতকের শেষদিকে পশ্চিমা শক্তিগুলোর চাপের মুখে পড়েছিল। রাজাদের রাজত্বকালে মংকুট ( চতুর্থ রামা ১৮৫১-৬৮) এবং চুলালংকর্ণ ( পঞ্চম রামা ১৮৬৮-১৯১০) শহরে বাষ্প ইঞ্জিন, মুদ্রণযন্ত্র, রেল পরিবহন এবং ইউটিলিটি পরিকাঠামো প্রবর্তনের পাশাপাশি প্রাতিষ্ঠানিক শিক্ষা এবং স্বাস্থ্যসেবার প্রবর্তন হয়েছিল । ১৯৩৩ সালে দেশটি নিরঙ্কুশ রাজতন্ত্রকে বিলুপ্ত করায় ব্যাংকক সামরিক ও রাজনৈতিক অভিজাতদের ক্ষমতার লড়াইয়ের কেন্দ্রবিন্দুতে পরিণত হয়।
দ্বিতীয় বিশ্বযুদ্ধে জাপানের সাথে জোট বাঁধার কারণে এটি মিত্রশক্তির বোমা হামলার শিকার হয়েছিল, কিন্তু যুদ্ধ-পরবর্তী সময়ে মার্কিন সহায়তা এবং সরকারের-পৃষ্ঠপোষকতায় বিনিয়োগের ফলস্বরূপ ব্যাংককের প্রবৃদ্ধি ত্বরান্বিত হয়েছিল। মার্কিন সামরিক বাহিনীর অবসরকালীন চিত্তবিনোদন এর গন্তব্যস্থল হিসেবে ব্যাংককের ভূমিকা এর পর্যটন শিল্পকে বেগ দান করার পাশাপাশি একে একটি যৌন পর্যটন গন্তব্য হিসাবে দৃঢ়ভাবে প্রতিষ্ঠা করেছে। অপরিকল্পিত নগর উন্নয়নের ফলে আয়ের বৈষম্য এবং গ্রামীণ অঞ্চল থেকে ব্যাংককে অভিবাসী স্থানান্তরিত হওয়ার ফলে, ১৯৬০ এর দশকে এর জনসংখ্যা ১.৮ থেকে লাফিয়ে ৩ মিলিয়নে দাঁড়ায়।
১৯৭৩ সালে ভিয়েতনাম থেকে মার্কিন সৈন্য অপসারণ করায়, জাপানি ব্যবসাগুলো বিনিয়োগের ক্ষেত্রে শীর্যস্থান দখল করেছিল এবং রফতানিমুখী উৎপাদন ব্যবস্থার প্রসারণের মাধ্যমে ব্যাংকক তার আর্থনৈতিক বাজারের প্রবৃদ্ধি ঘটিয়েছিল। ১৯৯৭ এবং ১৯৯০ এর দশকের গোড়ার দিকে এই শহর দ্রুত বিকাশ লাভ করেছিল এবং ১৯৯৭ সালের এশীয় আর্থিক সঙ্কটের পূর্ব পর্যন্ত এ ধারা অব্যাহত ছিল। তন্মধ্যে, অনেকগুলো সরকারি ও সামাজিক সমস্যার উদ্ভব হয়েছিল, এর মধ্যে শহর অবকাঠামোর জীর্ণ দশার দরুন অখ্যাত যানজট সমস্যার সৃষ্টি হয়েছিল।  ১৯৭৩ ও ১৯৭৬ সালের  ছাত্র-অভ্যুত্থান, ১৯৯২ -এর সামরিকশাসন বিরোধী বিক্ষোভ এবং ২০০৮ সাল থেকে বিরোধী দলগুলোর ক্রমাগত সরকারবিরোধী বিক্ষোভসহ অন্যান্য জাতীয় রাজনৈতিক  ব্যপারে ব্যাংকক উল্লেখযোগ্য ভূমিকা পালন করছে।
মনথন ক্রুং থেপ মহা নাখন ( มณฑลกรุงเทพพระมหานคร ) -কে জাতীয় মহকুমা হিসেবে প্রতিষ্ঠিত করার মাধ্যমে, ১৯০৬ সালে রাজা চুলালংকর্ণ শহরের প্রশাসন ব্যবস্থা সর্বপ্রথম বিধিবদ্ধ করেছিলেন। ১৯১৫ সালে মনথনকে  বিভিন্ন প্রদেশে বিভক্ত করা হয়, যদিও এর প্রশাসনিক সীমানা আরও পরে পরিবর্তন করা হয়। ১৯৭২ সালে শহরটির বর্তমান আবয়ব সৃষ্টি করা হয়েছিল ব্যাংকক মেট্রোপলিটন প্রশাসনে (বিএমএ) গঠনের মাধ্যমে। পূর্ববর্তী বছরে ফ্রা নাখন প্রদেশের  চাও ফ্রায়া নদীর পূর্ব তীর এবং পশ্চিমে থনবুড়ি প্রদেশ  একীভূত করা হয়।
নামকরণ
ব্যাংকক নামের উৎপত্তি হয়েছে কি ভাবে তা সুস্পষ্ট নয় । ব্যাং একটি থাই শব্দ যার অর্থ 'স্রোতের উপর একটি গ্রাম',  ধারণা করা হয়, নামটি ব্যাং কো (บางเกาะ), থেকে উদ্ভূত হয়েছে। কো  অর্থ 'দ্বীপ', যা শহরের জলাভূমিরূপ বৈশিষ্ট্য থেকে এসেছে। অন্য মত অনুযায়ী, এটি ব্যাং মাকোক ( บางมะกอก), এর সংক্ষিপ্তরূপ, মাকোক বলতে Elaeocarpus hygrophilus  জাতীয় উদ্ভিদকে বুঝায়। উদ্ভিদটি জলপাই সদৃশ ফল দেয়।  এটি ওয়াট অরুণের পূর্ববর্তী নাম দ্বারা সমর্থিত, ওয়াট অরুণ এই অঞ্চলের একটা ঐতিহাসিক মন্দির, যা পূর্বে ওয়াট মাকোক  নামে পরিচিত ছিল।
আয়ুথাইয়া লোকগাঁথা অনুসারে, সরকারীভাবে শহরটি থনবুড়ি সি মহাসামুত ( ธนบุรีศรีมหาสมุทร, পালি ও সংস্কৃত থেকে আক্ষরিক অর্থে 'মহাসাগর শোভিত সম্পদের শহর') অথবা থনবুড়ি  নামে পরিচিতি ছিল। ব্যাংকক নাম সম্ভবত ছিল প্রচলিত নাম, বিদেশী দর্শনার্থীদের দ্বারা নামটি ব্যাপকভাবে গৃহীত হয়েছিল, যারা নতুন রাজধানীর প্রতিষ্ঠার পরেও এই শহরটিকে উল্লেখ করার জন্য এটি ব্যবহার অব্যাহত রেখেছে।
যখন রাজা প্রথম রামা নদীর পূর্ব তীরে তার নতুন রাজধানী স্থাপন করেছিলেন, শহরটি উত্তরাধিকার সূত্রে আয়ুথাইয়ার আনুষ্ঠানিক নাম অর্জন করেছিল, যার মধ্যে ক্রুং থেপ থাওড়াওয়াদি সি আয়ুথাইয়া ( กรุงเทพทวารวดีศรีอยุธยา ) এবং ক্রুং থেপ মহা নাখন সি আয়ুথাইয়া ( กรุงเทพมหานครศรีอยุธยา ) সহ আনেকগুলো নাম ছিল। এডমন্ড রবার্টস, ১৮৩৩ সালে মার্কিন যুক্তরাষ্ট্রের দূত হিসাবে শহরটি পরিদর্শনকালে উল্লেখ করেছিলেন যে রাজধানী হওয়ার পর থেকে এই শহরটি সিয়া-ইয়ূ'থিয়া নামে পরিচিত ছিল এবং এই নামটিই সেই সময়ের আন্তর্জাতিক চুক্তিতে ব্যবহৃত হয়েছিল।
বর্তমানে, শহরটি থাই ভাষায় ক্রুং থেপ মহা নাখন (กรุงเทพมหานคร) বা শুধু ক্রুং থেপ (กรุงเทพฯ) নামে পরিচিত, যা রাজা মংকুটের রাজত্বকালে প্রচলিত নামটির সংক্ষিপ্তরূপে ব্যবহৃত হয়েছিল।
ক্রুংথেপমহানাখন আমনরতনাকোসিন মাহিনথারায়ুথায়া মহাদিলোকফোপ নোফারাত্রাচাথানিবুড়িরম উদম্রাচানিওয়েত মহাসাথান আমনফিনাওাতানসাথিত সাকাথাত্তিয়ায়িতসানুতাকাম্প্রাসিত।[চ]
กรุงเทพมหานคร อมรรัตนโกสินทร์ มหินทรายุธยา มหาดิลกภพ นพรัตนราชธานีบูรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยวิษณุกรรมประสิทธิ์
পালি এবং সংস্কৃত মূল শব্দের সমন্বয়ে নামটি গঠিত। এর অর্থ নিম্নরূপঃ
দেবদূত নগরী, অমর মহান নগরী, নব রত্নের জাঁকজমকপূর্ণ নগরী, সম্রাট আসন, রাজপ্রাসাদ নগরী, দেবতা অবতারালয়, দেবতা ইন্দ্রের নির্দেশে বিশ্বকর্মা নির্মাণ করেছিল।[১৬]
গিনেস ওয়ার্ল্ড রেকর্ডসে ১৬৮টি অক্ষরের দীর্ঘতম স্থানের নাম হিসাবে নামটি গৃহীত হয়েছে। থাই স্কুলের বাচ্চাদের পুরো নামটি শেখানো হয়, যদিও কতিপয় ছেলে-মেয়েই এর অর্থ ব্যাখ্যা করতে পারে কারণ অনেকগুলো শব্দই প্রত্নতাত্ত্বিক এবং অল্প সংখ্যক লোকই এর ব্যখ্যা করতে পারে। থাই রক ব্যান্ড আসানী – ওয়াসানের ১৯৬৮ সালে "ক্রুং থেপ মহা নাখন" গানটিতে শহরের পুরো নাম ব্যবহার করার কারণে কিছু থাই শহরটির পুরো নাম স্মরণ করতে পারে।
শহরটি এখন সরকারীভাবে পুরো আনুষ্ঠানিক নামের একটি সংক্ষিপ্ত রূপে পরিচিত, ক্রুং থেপমহা নাখন, যা পরবর্তীতে ক্রুং থেপ থেকে আরও সংক্ষিপ্ত হয়ে গেছে। ব্যাংকক হল সরকারীভাবে শহরের ইংরেজি নাম।
সরকার
ব্যাংকক পঞ্চাশটি জেলায় ( খেট, অন্যান্য প্রদেশের অ্যাম্ফোর সমতুল্য) বিভক্ত, যা আরও ১৮০ টি উপ-জেলায় ( খাঁয়েং, তাম্বন এর সমতুল্য) বিভক্ত । প্রতিটি জেলা গভর্নর কর্তৃক নিযুক্ত একজন জেলা পরিচালক দ্বারা নিয়ন্ত্রিত হয়। প্রতি চার বছরের জন্য নির্বাচিত জেলা পরিষদগুলো তাদের নিজ জেলার পরিচালকদের উপদেষ্টা পর্ষদ  স্বরূপ কাজ করে।
বিএমএ ষোলটি অধিদপ্তরে বিভক্ত, প্রতিটি অধিদপ্তর প্রশাসনিক দায়িত্বের বিভিন্ন দিক তদারকি করে। এই দায়িত্বগুলোর বেশিরভাগই নগরের অবকাঠামো সংক্রান্ত - নগর পরিকল্পনা, অবকাঠামো নির্মাণ, পরিবহন, বর্জ্য নিষ্কাশন ও ব্যবস্থাপনা এর অন্তর্গত। সেই সাথে শহরের সৌন্দর্যবর্ধন এর পাশাপাশি শিক্ষা, চিকিৎসা এবং উদ্ধার সংক্রান্ত পরিষেবাও এর অন্তর্গত। অন্যান্য সহযোগী সংস্থা এর সাথে যৌথভাবেও কিছু পরিষেবা প্রদান করা হয়। বিএমএ স্থানীয় অধ্যাদেশ কার্যকর করার ক্ষমতা রাখে, যদিও নাগরিক আইন প্রয়োগ মেট্রোপলিটন পুলিশ ব্যুরোর এখতিয়ারে আসে।
সীলমোহরটিতে হিন্দু দেবতা ইন্দ্র ঐরাবত(স্বর্গীয় শ্বেত হস্তী থাই ভাষায় ঐরাওয়ান নামে পরিচিত) এ চড়ে আকাশ পাড়ি দিচ্ছে. ইন্দ্রের হাতে তার অস্ত্র বজ্র' এ রকম একটি চিত্র দেখা যায়। প্রিন্স নরিস এর একটি চিত্র কর্মের উপর ভিত্তি করে সিলমোহরটি তৈরি করা হয়েছে। ফিকাস বেঞ্জামিনা '' ব্যাংককের বৃক্ষ প্রতীক। ২০১২ সালে স্লোগানটি সরকারীভাবে গৃহীত হয়, স্লোগানটি নিম্নরূপঃ:
থাইল্যান্ডের রাজধানী হিসাবে ব্যাংকক জাতীয় সরকারের সমস্ত শাখার আসনস্বরূপ। সরকারী ভবন, সংসদ ভবন এবং সর্বোচ্চ, প্রশাসনিক ও সাংবিধানিক আদালত সবই ব্যাংকক শহরে রয়েছে। ব্যাংকক হ'ল গ্র্যান্ড প্যালেস এবং দুসিত প্রাসাদের স্থান যা যথাক্রমে সরকারি বাসভবন এবং কার্যত রাজার বাসস্থল। অধিকাংশ সরকারি মন্ত্রণালয়ে্র সদর দফতর এবং কার্যালয় রাজধানিতে অবস্থিত।
ভৌগোলিক পরিচিতি
alt=Satellite image showing a river flowing into the ocean, with large built-up areas along its sides just before the river mouth|ডান|থাম্ব| উপগ্রহ চিত্রে চাও ফ্রেয়া ব-দ্বীপ নিকটস্থ ব্যাংকক শহর। প্রতিষ্ঠিত নগর অঞ্চল উত্তর ও দক্ষিণে নন্থাবুড়ি এবং সামুত প্রাকান প্রদেশ পর্যন্ত বিস্তৃত। ব্যাংকক থাইল্যান্ডের  স্থান দখল করে রয়েছে , যা থাইল্যান্ডের অন্যান্য ৭৬ টি প্রদেশের মধ্যে ৬৯ তম । এর মধ্যে প্রায়  নিয়ে   প্রতিষ্ঠিত নগর অঞ্চল গঠিত । স্থলভাগের দিক দিয়ে বিশ্বে এর অবস্থান ৭৩ তম। নগরীর অপরিকল্পিত নগরায়িত এলাকা নিকটস্থ  ছয়টি প্রদেশের সীমানা পর্যন্ত পৌঁছেছে, উত্তর-পশ্চিম থেকে ঘড়ির কাঁটার দিকে: নন্থাবুড়ি , পাথুম থানি, চাকোএংসাও, সামুত প্রাকান, সামুত সাখন এবং নাখন পাথম । চাকোএংসাও ব্যতীত অন্যান্য প্রদেশগুলো নিয়ে বৃহত্তর ব্যাংকক মেট্রোপলিটন অঞ্চল গঠিত।
ভূ-প্রকৃতি
ব্যাংকক থাইল্যান্ডের কেন্দ্রীয় সমভূমির চাও ফ্রেয়া নদীর বদ্বীপে অবস্থিত । চাও ফ্রেয়া নদী শহরটিকে দক্ষিণ পাশ দিয়ে অতিক্রম করে এবং শহর কেন্দ্রের দক্ষিণ থেকে প্রায়  দূরে  থাইল্যান্ড উপসাগরে পতিত হয়। অঞ্চলটি সমতল এবং নিচু প্রকৃতির, এবং গড়ে  সমুদ্রপৃষ্ঠ থেকে  উঁচুতে অবস্থিত।  অঞ্চলটির অধিকাংশই মূলত জলাভূমি ছিল। ১৬ থেকে ১৯ শতকে কৃষিকাজের সুবিধার্তে খাল ( খলং ) খননের মাধ্যমে জলাভূমিগুলো থেকে সেচের পানি সরবরাহ করা হত ফলশ্রুতিতে জলাশয়গুলো একসময় শুকিয়ে যায়। বেশ কয়েকটি শর্টকাট খাল নির্মাণের ফলে ব্যাংককের মধ্য দিয়ে প্রবাহিত নদীর গতিপথ পরিবর্তন হয়ে গেছে। বাম|থাম্ব| মানচিত্রে ব্যাঙ্ককের প্রধান খালগুলো, নদীর মূল গতিপথ এবং শর্টকাট খালগুলো বিশদে দেখানো হয়েছে। নগরীর জলপথ ব্যবস্থা ঊনবিংশ শতাব্দীর শেষ অবধি আধুনিক রাস্তাগুলো নির্মাণ করা শুরু হওয়া্র পূর্ব পর্যন্ত প্রধান পরিবহন মাধ্যম ছিল। ততদিন অবধি বেশিরভাগ লোকেরা পানির কাছাকাছি বা জলের উপরে বাস করত,ফলে উনিশ শতকে এই শহরটি "প্রাচ্যের ভেনিস " নামে পরিচিত ছিল। পরবর্তীতে অনেকগুলো খাল ভরাট হয়ে গেছে বা প্রশস্ত হয়েছে, তবে অন্যান্য কিছু খাল শহরটির বুক চিরে এখনো বিদ্যমান, যা নিকাশী নালা এবং পরিবহন রুটের কাজ করছে।যদিও বিএমএ বেশ কয়েকটি খালের ব্যবস্থাপনা ও পরিষ্কার করার জন্য প্রতিশ্রুতিবদ্ধ, অধিকাংশ খালই এখন মারাত্মকভাবে দূষিত, ।
ভূতাত্ত্বিকভাবে ব্যাংকক অঞ্চল পরিচিত সামুদ্রিক কাদামাটির শীর্ষ স্তর এর জন্য, স্তরটি "ব্যাংকক কাদামাটি" নামে পরিচিত, যার গড় পুরুত্ব, যা আটটি পরিচিত ইউনিট নিয়ে গঠিত একটি ভু-গর্ভস্থ সিক্ত শিলাস্তর এর উপর অবস্থিত। ফলে ভূগর্ভস্থ জলের ব্যাপক ব্যবহার কারণে ভূ-গর্ভস্থ জলস্তরের অবনমন প্রভাব প্রশমিত হয়েছে। ১৯৭০ এর দশকে প্রথম ভূ-গর্ভস্থ জলস্তরের অবনমন প্রভাব নজরে আসে, আর শীঘ্রই ব্যপারটি একটি জটিল সমস্যার আকার ধারণ করে, ১৯৮১ সালে এই অবনমন হার ছিল প্রতি বছরে । উপযুক্ত পদক্ষেপ ও ভূ-গর্ভস্থ জল ব্যবস্থাপনার ফলে পরিস্থিতির তীব্রতা কিছুটা হ্রাস পেয়েছে, যদিও এখনও কমছে  হারে  প্রতি বছর, এবং শহরের কিছু অংশ এখন  সমুদ্রপৃষ্ঠের      নিচে অবস্থান করছে। ২০৩০ সালের মধ্যে শহরটি ডুবে যাওয়ার আশঙ্কা রয়েছে
ভূ-গর্ভস্থ জলস্তরের অবনমনের ফলে বন্যার ঝুঁকির পরিমাণ বৃদ্ধি পেয়েছে, ব্যাংকক সমুদ্র-পৃষ্ঠ হতে স্বল্প উচ্চতা এবং অপর্যাপ্ত নিকাশী পরিকাঠামোর কারণে ইতিমধ্যেই বন্যার ঝুঁকিতে রয়েছে। শহরটি এখন বন্যা বাঁধ দিয়ে এবং  নিকাশী নালা তৈরি ও অতিরিক্ত পানি  পাম্প করে খালগুলোতে নিকাশী জলাবদ্ধকরণের মাধ্যমে বন্যা নিয়ন্ত্রণে রাখার চেষ্টা করছে। তবে ব্যাংকক এবং এর শহরতলির কিছু অংশে এখনও নিয়মিতভাবে জলাবদ্ধতার সৃষ্টি হয়। ভারী বর্ষণ বৃষ্টিপাতের ফলে নগরীর মাত্রাতিরিক্ত জলপ্রবাহের দরুন  নিষ্কাশন ব্যবস্থার ব্যর্থতা, এবং উজানের অঞ্চলগুলো থেকে জলপ্রবাহের আগমন বন্যা সৃষ্টি হওয়ার প্রধান কারণ। ১৯৯৫ এবং ২০১১ সালে শহরের অধিকাংশ অংশ ভীষণ বন্যায় আক্রান্ত হয়েছিল। ২০১১ সালে, ব্যাংককের উত্তর, পূর্ব ও পশ্চিমাঞ্চলীয় বেশিরভাগ জেলা প্লাবিত হয়েছিল, কিছু জায়গায় দু'মাসেরও বেশি সময় ধরে বন্যা স্থায়ী ছিল। উপসাগরীয় উপকূলীয় অঞ্চলের উপকূলীয় ভাঙন অপর একটি সমস্যা, যার একটি ছোট দৈর্ঘ্য ব্যাংককের ব্যাং খুন থান জেলার অন্তর্গত। বৈশ্বিক উষ্ণায়ন আরও গুরুতর হুমকি দিচ্ছে এবং ওইসিডি (OECD)  দ্বারা করা একটি গবেষণা অনুমান করেছে যে ২০৭০ সালের মধ্যে ব্যাংককের ৫.১৩৮ মিলিয়ন মানুষ উপকূলীয় বন্যার মুখোমুখি হতে পারে, যা বিশ্বের বন্দর শহরগুলোর মধ্যে সপ্তম সর্বোচ্চ ।
ব্যাংককে কোন পর্বত নেই। নিকটতম পর্বতমালাটি খাও খিয়াও ম্যাসিফ, প্রায় দক্ষিণে অবস্থিত। মহানগরী অঞ্চলের একমাত্র পাহাড় ফু খাও থং উদ্ভূত হয়েছিল, ওয়াত সাকেতে রাজা তৃতীয় রামা (১৭৮৭–১৮৫১) কর্তৃক একটি খুব বড় বৌদ্ধস্তূপ নির্মাণের মাধ্যমে। নরম মাটি বৌদ্ধস্তূপটির ওজন সহ্য করতে না পারায় নির্মাণের সময় ভেঙে পড়েছিল। পরের কয়েক দশক ধরে, পরিত্যক্ত কাদা-ইটের কাঠামো একটি প্রাকৃতিক পাহাড়ের রূপদান করে এবং আগাছা দিয়ে ভর্তি হয়ে যায় । স্থানীয়রা এটিকে ফু খাও ( ภูเขา ) বলেই চেনে, যেন এটি কোনও প্রাকৃতিক বৈশিষ্ট্য। ১৯৪০ এর দশকে, পাহাড়টির ক্ষয়রোধ করার জন্য কংক্রিটের দেয়াল দিয়ে ঘিরে ফেলা হয়েছিল।
জলবায়ু
থাইল্যান্ডের অন্যান্য অঞ্চলের মতো, ব্যাংককের জলবায়ু কপেন জলবায়ু শ্রেণীর অন্তর্গত ক্রান্তীয় সাভনা জলবায়ু এবং এতে  দক্ষিণ এশীয় মৌসুমি বায়ুর প্রভাব বিদ্যমান।  তিন ঋতু নিয়ে ব্যাংককঃ গ্রীষ্ম, বর্ষা এবং শরৎ, যদিও বছরজুড়ে তাপমাত্রা কিছুটা উষ্ণ থাকে, ডিসেম্বর মাসে সর্বনিম্ন গড় তাপমাত্রা   থাকে এবং এপ্রিল মাসে সর্বোচ্চ গড় তাপমাত্রা  থাকে। মে মাসের মাঝামাঝি সময়ে  দক্ষিণ-পশ্চিম মৌসুমি বায়ুর আগমন হলে বর্ষাকাল শুরু হয়। সেপ্টেম্বর মাসে বৃষ্টিপাত হয় সবচেয়ে বেশি, যা গড়ে  । বর্ষাকাল অক্টোবর পর্যন্ত ততক্ষণ স্থায়ী হয়, যতক্ষণ না ফেব্রুয়ারির উত্তর-পূর্ব তাড়াতাড়ি আসে এবং আবহাওয়া ঠাণ্ডা বায়ুর আগমন ঘটে । গ্রীষ্মকাল মোটামুটি শুষ্ক থাকে তবে মাঝে মধ্যে গ্রীষ্মকালীন ঝড় হয়। ব্যাংককের  ভূ-তাপমাত্রা সাধারনত দিনে ২.৫° সে (৪.৫° ফা) এবং রাতে ৮° সে. (১৪° ফা.) হয় ব্যাংকক মহানগরীর সর্বোচ্চ তাপমাত্রা রেকর্ড করা হয়েছিল মার্চ ২০১৩-এ, এবং সর্বনিম্ন রেকর্ড করা তাপমাত্রা ছিল  ১৯৫৫ সালের জানুয়ারিতে।
নাসার গড্ডার্ড ইনস্টিটিউট ফর স্পেস স্টাডিজের জলবায়ু প্রভাব সংক্রান্ত একটি দল বিশ্বব্যাপী প্রধান শহরগুলোর জলবায়ুর ডেটা বিশ্লেষণ করেছে। দেখা গেছে যে ১৯৬০ সালে ১৯৩ দিন ব্যাংককের তাপমাত্রা ৩২° সে বা তার বেশি ছিল।
জেলা
ব্যাংককের পঞ্চাশটি জেলা বিএমএ-এর অধীনস্থ প্রশাসনিক মহকুমা হিসাবে কাজ করে। পঁয়ত্রিশটি জেলা চাও ফ্রেয় নদীর পূর্বদিকে অবস্থিত, এবং পনেরোটি জেলা নদীর পশ্চিম তীরে অবস্থিত, যা শহরের থোনবুরি এলাকা হিসাবে পরিচিত।
জেলা কোড অনুসারে পঞ্চাশটি জেলাঃ: alt=A map of Bangkok|থাম্ব| মানচিত্রে ব্যাংককের 50 টি জেলা।
নগর-দৃশ্য
ব্যাংককের একক স্বতন্ত্র কেন্দ্রীয় বাণিজ্যিক জেলা নেই । পরিবর্তে, শ্যাম এবং রাঁচাপ্রসং-র অঞ্চলগুলো "কেন্দ্রীয় কেনাকাটার জেলা" হিসাবে কাজ করে, শহরটিতে অনেকগুলো বড় শপিং মল এবং বাণিজ্যিক অঞ্চল সেইসাথে শ্যাম স্টেশন রয়েছে, যা শহরের দুটি এলিভেটেড ট্রেন লাইনের মধ্যে একমাত্র স্থানান্তর স্থান। রচাথিউই জেলার ভিক্টরি মনুমেন্ট শহরটির সবচেয়ে গুরুত্বপূর্ণ সড়ক মোড়গুলোর মধ্যে একটি, এটি ১০০ টিরও বেশি বাস লাইনের পাশাপাশি একটি এলিভেটেদ ট্রেন স্টেশন এর সংযোগস্থল। স্মৃতিস্তম্ভ থেকে, ফাহনিয়োথিন এবং রচাউইদি   / দীন ডিং রোডগুলো যথাক্রমে উত্তর ও পূর্বের প্রধান আবাসিক এলাকাগুলোর সাথে সংযোগ স্থাপন করে। উচ্চ- জনঘনত্ব বিকাশের অধিকাংশ অঞ্চল রতচদফিসেক ইনার রিং রোডের চারিদিকে  মধ্যে  অবস্থিত। রতচদফিসেক ব্যবসা এবং খুচরা বিক্রয় কেন্দ্রের সমন্বয়ে গঠিত, এবং অফিস দালানগুলোর উত্তর দিকে চতুচাক জেলায় রতচৌথিন সংযোগস্থলের আশেপাশে গুচ্ছাকারে অবস্থান করছে। শহরের কেন্দ্র থেকে দূরে, বেশিরভাগ অঞ্চলই মাঝারি বা নিম্ন-ঘনবসতি আবাসিক এলাকা। শহরের থোনবুড়ি দিকটি কম উন্নত, কম উচ্চতর বৃদ্ধি রয়েছে। কয়েকটি গৌণ নগর কেন্দ্র ব্যতীত, থোনবুড়ি পূর্বের জেলাগুলোর মতোই বেশিরভাগ আবাসিক এবং গ্রামীণ অঞ্চল নিয়ে গঠিত।
ব্যাংককের অধিকাংশ রাস্তা দেশীয় দোকান-পাট দিয়ে সাজানো। ১৯৮০ এর দশকে অনিয়ন্ত্রিত অট্টালিকা তৈরির খামখেয়ালিপনার কারণে ব্যাংকক শহরটি গগনচুম্বী অট্টালিকা আর সু-উচ্চ দালানকোঠার নগরীতে পরিণত হয়েছে ।  ২০১৬ সালে, ৯০ মিটারেরও ( ৩০০ ফুট)  অধিক উচ্চতার ৫৮১ টিরও বেশি ভবন নিয়ে ব্যাংকক শহর বিশ্বের উচ্চতম শহরগুলোর মাঝে অষ্টম স্থান দখল করে ছিল। অর্থনৈতিক অসমাতার ধারাবাহিকতায়, শহরে অনেকগুলো বস্তি গড়ে উঠেছে। ২০০০ সালে প্রায় ৮০০ বস্তিতে এক মিলিয়নেরও বেশি লোক বাস করত। খলং তোয়াই জেলার ব্যাংকক বন্দরের কাছে অত্যধিক বস্তি-বসতির ঘনত্ব দেখা যায়।
প্রমোদ-উদ্যান ও সবুজায়ন
alt=A park with many trees and a lake; a bronze standing statue in front of the park; many buildings in the background|ডান|থাম্ব| লাম্ফিনি পার্ক, রচ্চাদম্রি এবং সুখুম্ভিতের গগনচুম্বী অট্টালিকাগুলোর মাঝে এক টুকরো শ্যামলিমা। ব্যাংককের বেশ কিছু প্রমোদ-উদ্যান রয়েছে, যদিও প্রধান শহরে মাথাপিছু মোট প্রমোদ-উদ্যানের পরিমাণ মাত্র । পুরো শহরের সমগ্র শ্যামল অংশ মাঝারি পরিমাণের, জন প্রতি । নগরটির অভ্যন্তরীণ ঘনবসতিপূর্ণ এলাকাগুলোতে এর পরিমাণ আরো কম,  জন প্রতি । সাম্প্রতিক সময়ে দাবি করা হয় এ সংখ্যার মান জন প্রতি ৩.৩ বর্গমিটার, যেখানে এশিয়া জুড়ে অন্যান্য শহরগুলোতে এর মান গড়ে ৩৯  বর্গমিটার  । ইউরোপে লন্ডনে মাথাপিছু শ্যমলিমার পরিমাণ ৩৩.৪ বর্গমিটার। ব্যাংককে আদর্শ নগরীর শ্যামলিমার যে পরিমাণ থাকা উচিত তার থেকে ১০ গুন কম আছে। সবুজ বেষ্টনী অঞ্চলের প্রায়   শহরের পূর্ব ও পশ্চিম প্রান্তের ধানখেত এবং বাগানগুলো, যদিও তাদের মূল ভূমিকা নগর সম্প্রসারণরোধের চেয়ে বরং বন্যা প্রতিরোধ অববাহিকা হিসাবেই বেশি। ব্যাং কাছাও,  সামুত প্রাকান প্রদেশের ঠিক দক্ষিণ নদীর তীরবর্তী জেলা জুড়ে  নিয়ে অবস্থিত চাও ফ্রেয়া নদীর একটি অর্ধচন্দ্রাকৃতি সংরক্ষণ অঞ্চল। সমগ্র প্রমোদ-উদ্যানের পরিমাণ জন প্রতি  করার জন্য একটি মহা পরিকল্পনা  প্রস্তাব করা হয়েছে ।
ব্যাংককের বৃহৎ প্রমোদ-উদ্যানগুলোর মধ্যে সি লোম-সাথন বাণিজ্যিক জেলার নিকটবর্তী কেন্দ্রীয় লুম্ফিনি পার্ক   এলাকা নিয়ে অবস্থিত,  এলাকা নিয়ে সুয়ানলুয়াং নবম রামা শহরের পূর্ব দিকে, এবং চাতুচাক - কুইন সিরিকিত- ওয়াচিরাবেনচাহাত পার্ক কমপ্লেক্স উত্তর ব্যাংককে অবস্থিত, যাদের সম্মিলিত আয়তন  ।
জনসংখ্যা
২০১০ সালের আদম শুমারি অনুসারে ব্যাংককের জনসংখ্যা ছিল ৮,৩০৫,২১৮ জন যা ছিল মোট জাতীয় জনসংখ্যার ১২.৬ শতাংশ। ২০১৮ সালে, জনসংখ্যা প্রায় ১ মিলিয়ন হবে বলে অনুমান করা হয়েছিল। এর মধ্যে অর্ধেক জনসংখ্যা ছিল অন্যান্য থাই প্রদেশের অভ্যন্তরীণ অভিবাসী। ২০১৪ সালের পরিসংখ্যান অনুযায়ী, ২,৬৭২,৪২৩ আবাসস্থলের ৫,৬৯২,২৮৪ জন বাসিন্দা ব্যাংকককে তাদের বৈধ নিবাস হিসাবে নিবন্ধিত করেছিল। ব্যাংককের দিবাকালীন জনসংখ্যার বেশিরভাগই আসে ব্যাংকক মেট্রোপলিটন অঞ্চলের আশেপাশের প্রদেশগুলো থেকে, এ জনসংখ্যার পরিমাণ ছিল ১৪,৬২৬,২২৫।  ব্যাংকক বিশ্বজনীন শহর; আদমশুমারিতে দেখা গেছে যে, এশিয়ার দেশগুলো থেকে ৫,৬৭,১২০ জন ( ৭১,০২৪ জন চীনা ও ৬৩,০৬৯ জন জাপানি নাগরিক সহ) ৫৬৭,১২০ জন ইউরোপ থেকে, ৩২,২৪১ জন আমেরিকা থেকে, ৫,৮৫৬ জন ওশেনিয়া থেকে এবং আফ্রিকা থেকে ৫,৭৫৮ জন প্রবাসী ব্যাংককে রয়েছে। প্রতিবেশী দেশগুলো থেকে আসা অভিবাসীদের মধ্যে ২১৬,৫২৮ জন বার্মিজ, ৭২,৯৩৪ জন কম্বোডিয়ান এবং ৫২,৪৯৮ জন লাও অন্তর্ভুক্ত রয়েছেন। ২০১৮ সালে নিয়োগ বিভাগে নিবন্ধিত ৩৭০,০০০ জন আন্তর্জাতিক অভিবাসী ছিল, তাদের মধ্যে অর্ধেকেরও বেশি ছিল কম্বোডিয়া, লাওস এবং মায়ানমার থেকে আগত অভিবাসী।
১৭৮২ সালে রাজধানী হিসাবে প্রতিষ্ঠিত হওয়ার পর থেকে এটি থাইল্যান্ডের বৃহত্তম জনসংখ্যা কেন্দ্র হলেও ১৮ এবং ১৯ শতকের গোড়ার দিকে ব্যাংকক কেবল সামান্য বৃদ্ধি পেয়েছিল। ১৮২২ সালে ব্রিটিশ কূটনীতিজ্ঞ জন ক্রাফর্ড পরিদর্শনকালে ব্যাংককের জনসংখ্যা  অনধিক ৫০,০০০  বলে ধারণা করেছিলেন। মিশনারিদের পশ্চিমা ওষুধ এবং শ্যাম দেশের প্রদেশগুলো থেকে এবং বিদেশ থেকে আগত অভিবাসীদের দরুন, ১৯ শতকের শেষদিকে ব্যাংককের জনসংখ্যা ধীরে ধীরে বৃদ্ধি পেয়েছিল। অ্যান্টিবায়োটিক আবিষ্কারের পরে ১৯৩০ এর দশকে এই বৃদ্ধি আরও স্পষ্ট হয়ে ওঠে। যদিও পরিবার পরিকল্পনা এবং জন্মনিয়ন্ত্রণ ১৯৬০ এর দশকে প্রবর্তিত হয়েছিল, শহরটি অর্থনৈতিকভাবে দ্রুত প্রসার লাভ করায় অন্যান্য প্রদেশগুলো থেকে জনসমাগম বেড়ে গিয়েছিল ফলে নিম্ন-জন্ম হার জনসংখ্যা নিয়ন্ত্রণের জন্য যথেষ্ট ছিল না। শুধুমাত্র ১৯৯০ এর দশকে, জাতীয় হারকে অনুসরণ করে ব্যাংককের জনসংখ্যা বৃদ্ধির হার হ্রাস পেয়েছে। থাইল্যান্ড দীর্ঘদিন ধরেই অত্যন্ত রাজধানী কেন্দ্রিক হয়ে উঠেছে। ১৯৮০ সালে, ব্যাঙ্ককের জনসংখ্যা হাত ইয়াই এবং সোংখলা, দ্বিতীয় বৃহত্তম নগর কেন্দ্র-এর জনসংখ্যার তুলনায় একান্ন গুন ছিল এবং যা বিশ্বের বিশিষ্ট প্রাইমেট শহর হিসাবে ব্যাংকককে অন্যতম করে তুলেছিল । alt=A street during sunset lined with many stalls and shops with a lot of signs bearing Thai and Chinese names|বাম|থাম্ব| ব্যাংককের চিনাটাউনের কেন্দ্রস্থল ইয়াওরাত রোড । চীনা অভিবাসী এবং তাদের বংশধররা এই শহরের বৃহত্তম নৃগোষ্ঠী । ব্যাংককের জনসংখ্যার বেশিরভাগই থাই জাতিগোষ্ঠীর,  যদিও জাতীয় আদমশুমারিতে নগরীর জাতিসত্তা সম্পর্কিত বিবরণ নথিভুক্ত না হওয়ায় নগরীর জাতিগত তথ্য ধারণা করা কষ্টকর।  ব্যাংককের বহুমাত্রিক সংস্কৃতি ব্যাংকক প্রতিষ্ঠাকালীন সময়ের সাথে সম্পর্কিত যখন অভিবাসীদের দ্বারা বেশ কয়েকটি নৃতাত্ত্বিক সম্প্রদায় গঠিত হয়েছিল এবং খমার, উত্তর থাই, লাও, ভিয়েতনামী, তাভোয়ান, মোন এবং মালয় অভিবাসীরা জোরপূর্বক নগরীতে বসতি স্থাপন করেছিল। সেই সময়ে চীনা অধিবাসীরাই ছিল সবচেয়ে প্রভাবশালী, তারা ব্যাংককের ব্যবসা-বাণিজ্যে প্রধান ভূমিকায় ছিল, এবং সংখ্যাগরিষ্ঠতা অর্জন করেছিল - অনুমান করা হয় ১৮২৮ সালে মোট জনসংখ্যার তিন-চতুর্থাংশ এবং ১৯৫০-এর দশকে মোট জনসংখ্যার প্রায় অর্ধেক ছিল চীনা অধিবাসীরা।  চীনা অভিবাসীদের প্রতি ১৯৩০ এর দশক থেকেই নিষেধাজ্ঞা জারি করা ছিল তবে ১৯৪৯ সালের চীনা বিপ্লবের পরে তা কার্যকরভাবে বন্ধ হয়ে যায়। থাই চীনা তরুণ প্রজন্ম একীভূত হয়ে থাই পরিচয় গ্রহণ করায় তাদের প্রধানত্ব কমে যায়। এতদসত্ত্বেও ব্যাংকক সংখ্যাগরিষ্ঠ চীনা অধিবাসীর আবাসস্থল, চিনাটাউনের ইয়াওরাতে সবচেয়ে বেশি সংখ্যক চীনা জনগোষ্ঠী বাস করতে দেখা যায়।
শহরের জনসংখ্যার অধিকাংশই (৯১.০ শতাংশ) বৌদ্ধ ধর্মাবলম্বী। অন্যান্য ধর্মের মধ্যে রয়েছে ইসলাম ধর্ম (৪.৭ শতাংশ), খ্রিস্টান ধর্ম (২.০ শতাংশ), হিন্দু ধর্ম (০.৫ শতাংশ), শিখ ধর্ম (০.১ শতাংশ) এবং কনফুসিয়ানিজম (০.১ শতাংশ)।
ইয়াওরাত ছাড়াও, ব্যাংককের আরও কয়েকটি স্বতন্ত্র জাতিগত পাড়া রয়েছে । ভারতীয় সম্প্রদায় ফাহুরাতে অবস্থিত, যেখানে ১৯৩৩ সালে প্রতিষ্ঠিত গুরুদ্বারা শ্রী গুরু সিং সভাটি অবস্থিত। চাম বংশধরেরা সাইন সাইপ খালের তীরবর্তী বান খরুয়া পাড়াতে বাস করে, যেখানে তাদের উত্তরপুরুষেরা ১৮ শতকের শেষভাবে বসতি স্থাপন করে্ছিল। যদিও থনবুরি আমলে বসবাসকারী পর্তুগিজরা একটি স্বতন্ত্র সম্প্রদায় হিসাবে তাদের অস্তিত্ব  হারিয়ে ফেলেছিল, নদীর পশ্চিম তীরে অবস্থিত সান্তা ক্রুজ চার্চ তাদের পূর্ব ইতিহাস প্রতিফলিত করে। তেমনিভাবে,  ১৯ শতকের শেষভাগ থেকে ২০ শতকের গোড়ার দিকে চারোয়েন ক্রুং রোডের ওল্ড ফারাং কোয়ার্টারস্থিত ইউরোপীয় দালানের আদলে তৈরি  অ্যাসেম্পশন ক্যাথেড্রালে  অনেক ইউরোপীয় কূটনীতিক ও সাওদাগর বাস করত। বিল্ডিংগুলোর মধ্যে চারোণ ক্রুং রোডের  হ'ল ইউরোপীয় কূটনীতিক এবং বণিকরা। নিকটস্থিত, হারুন মসজিদ ছিল একটি মুসলিম সম্প্রদায়ের কেন্দ্রবিন্দু। সুখুমভিত রোড সংলগ্ন, সয় ফ্রম ফোং এবং সয় থং লো এর নিকটবর্তী জাপানী পাড়া এবং আরব ও উত্তর আফ্রিকার পাড়া সয় নানার পাশাপাশি আরও নতুন প্রবাসী সম্প্রদায় এর দেখা মেলে। সয় সুখুমভিত ১২-তে অবস্থিত সুখুমভিত প্লাজা কোরিয়া টাউন হিসাবে পরিচিত।
অর্থনীতি
alt=Lots of skyscrapers|থাম্ব| ব্যাংককের অন্যতম প্রধান আর্থনৈতিক জেলা মহানাখন। ব্যাংকক থাইল্যান্ডের অর্থনৈতিক প্রাণকেন্দ্র এবং দেশটির বিনিয়োগ এবং উন্নয়নের কেন্দ্রস্থল। ২০১০ সালে, শহরটির অর্থনৈতিক আউটপুট ছিল ৩.১৪২  ট্রিলিয়ন বাট ( ৯৮.৩৪ বিলিয়ন মার্কিন ডলার), যা মোট দেশজ উৎপাদনে (জিডিপি) ২৯.১ শতাংশ অবদান রাখছে। মাথাপিছু জিডিপি মান ৪৫৬,৯১১ বাত ( ১৪,৩০১ মার্কিন ডলার), যা জাতীয় গড়ের প্রায় তিনগুন ১৬০.৫৫৬ বাত ( ৫,০২৫ মার্কিন ডলার)। ব্যাংকক মেট্রোপলিটন অঞ্চলের সম্মিলিত আউটপুট ছিল  ৪,৭৭৩ ট্রিলিয়ন বাত ( ১৪৯.৩৯ মার্কিন ডলার)   বিলিয়ন) বা মোট জিডিপির ৪৪.২ শতাংশ। সিঙ্গাপুর, হংকং, টোকিও, ওসাকা-কোবে এবং সিওলের পরে ব্যাংকককের অর্থনীতি মাথাপিছু জিডিপির দিক থেকে এশীয় শহরগুলোর মধ্যে ষষ্ঠ স্থানে রয়েছে।
ব্যাংকক-এ আয়ের বৈষম্য একটি প্রধান সমস্যা, বিশেষত গ্রামীণ প্রদেশ এবং প্রতিবেশী দেশগুলোর তুলনামূলকভাবে দক্ষ নয় এমন নিম্ন-আয়ের অভিবাসী এবং মধ্যবিত্ত পেশাদার এবং ব্যবসায়িক অভিজাতদের মধ্যে সমস্যাটি প্রকট। যদিও নিরঙ্কুশ দারিদ্র্যের হার কম --- ২০১০ সালে ব্যাংককের নিবন্ধিত বাসিন্দাদের মধ্যে কেবল ০.৬৮ শতাংশ দারিদ্র্যসীমার নিচে বাস করছিল, যেখানে জাতীয় গড় ৭.৭৫ শতাংশের-- তুলনায় অর্থনৈতিক বৈষম্য যথেষ্ট প্রকট । শহরটির জিনি সহগ ০.৪৮, যা উচ্চ স্তরের বৈষম্য নির্দেশ করে।
পর্যটনশিল্প
alt=A Thai temple complex with several ornate buildings, and a lot of visitors|ডান|থাম্ব| গ্র্যান্ড প্যালেসে ওয়াট ফ্রা কাও ব্যাংককের প্রধান পর্যটনস্থানগুলোর মধ্যে অন্যতম। ব্যাংকক বিশ্বের অন্যতম শীর্ষ পর্যটন কেন্দ্র। বিশ্বব্যাপী ১৬২ টি শহরের মধ্যে, মাস্টারকার্ড "গ্লোবাল ডেস্টিনেশান সিটি ইন্ডেক্স- ২০১৮"-তে ব্যাংকককে  শীর্ষ দর্শনীয় শহর হিসাবে স্থান দিয়েছিল, যেখানে লন্ডনের চেয়ে ২০ মিলিয়নেরও বেশি দর্শনার্থী নিয়ে ব্যংকক এগিয়ে ছিল।  ব্যাংককের জন্য এটি ছিল ২০১৭ সালের র‌্যাঙ্কিংয়ের পুনরাবৃত্তি।  ইউরোমনিটর ইন্টারন্যাশনাল ২০১৬ সালের শীর্ষস্থানীয় গন্তব্যস্থল র‌্যাঙ্কে ব্যাংকককে চতুর্থ স্থানে রেখেছিল। ট্র্যাভেল + লিজার ম্যাগাজিন টানা চার বছরের (২০১০ থেকে ২০১৩ পর্যন্ত ) পাঠক জরিপে ব্যাংকককে  "বিশ্বের সেরা শহর" হিসাবে আখ্যা দিয়েছিল। । যেহেতু ব্যাংকক দিয়েই থাইল্যান্ডে প্রবেশ করতে হয় সেহেতু সিংহভাগ আন্তর্জাতিক পর্যটকই মূলত ব্যাংকক ভ্রমণ করে। দেশীয় পর্যটনও উল্লেখ করার মত। পর্যটন অধিদপ্তর ২০১০ সালে ব্যাংককে ২৬,৮৬১,০৯৫ জন থাই এবং ১১,৩৬১,৮০৮ জন বিদেশী পর্যটক রেকর্ড করেছিল । অস্থায়ীভাবে আবাস নেওয়া ১৫,০৩১,২৪৪ জন পর্যটক শহরের ৮৬,৬৮৭ টি হোটেল কক্ষের  আনুমানিক ৪৯.৯ শতাংশ দখল করেছিল। ২০১৭ সালের বিশ্বের সর্বাধিক জনপ্রিয় ভ্রমণ গন্তব্যস্থল হিসাবে তালিকার শীর্ষে ছিল ব্যাংকক।